Tujuh individu ditahan terbabit keluar sijil vaksin palsu – KP Selangor

0

Datuk Arjunaidi Mohamed, Ketua Polis Selangor | Foto: Haffiz Aziz

ISNIN, 17 JANUARI :
Polis menahan tujuh individu tempatan termasuk tiga wanita berumur lingkungan 20 hingga 35 tahun yang merupakan pekerja dan pemilik sebuah poliklinik dipercayai terbabit dalam aktiviti pemalsuan cara memperoleh dan mengeluarkan sijil vaksinasi secara tidak sah di Selangor.

Ketua Polis Selangor Datuk Arjunaidi Mohamed berkata, dalam serbuan di poliklinik berkenaan, polis turut merampas peralatan komputer yang dipercayai boleh digunakan untuk mengisi data pesakit ke dalam aplikasi MySejahtera.

Beliau berkata walaupun poliklinik tersebut menerima vaksin COVID-19 daripada Kementerian Kesihatan Malaysia (KKM), namun kandungan botol vaksin dibuang dan dipulangkan kepada KKM sebagai tanda sudah dicucuk dan sijil vaksinasi dikeluarkan.

Bercakap pada sidang media di sini hari ini, Arjunaidi berkata modus operandi poliklinik itu adalah bagi individu yang tidak mahu menerima vaksin (antivaksin), mereka tidak akan disuntik tetapi hanya dikeluarkan sijil selepas dikenakan bayaran tertentu.

Katanya pada peringkat awal, pelanggan akan dikenakan bayaran sehingga RM3,000 tetapi kemudiannya berdasarkan laporan yang diterima harganya turun kepada RM500.

Beliau juga tidak menafikan terdapatnya persaingan harga dari kumpulan lain yang menawarkan perkhidmatan yang sama dan serbuan itu dilakukan susulan pesanan ringkas yang tular melalui aplikasi WhatsApp yang menawarkan khidmat pendaftaran vaksinasi menerusi aplikasi MySejahtera.

“Hasil penelitian di dalam komputer riba yang dirampas mendapat terdapat 5,601 pesakit yang telah didaftarkan sebagai penerima vaksinasi ke dalam sistem MySejahtera dan siasatan lanjut sedang dijalankan bagi mengenal pasti jumlah yang didaftarkan tanpa menerima suntikan,” katanya.

Arjunaidi berkata modus operandi yang digunakan dalam kes itu ialah dengan cara mendapatkan pelanggan melalui sebaran WhatsApp dan juga kenalan terdekat.

Beliau berkata kertas siasatan telah dibuka di bawah Seksyen 269 Kanun Keseksaan serta 22 (d) Akta Pencegahan dan Pengawalan Penyakit Berjangkit 1988.


Tuntutan 9 Kerusi Makkal Sakhti Daripada BN Tidak Realistik

0

( / sumber : TV Pertiwi)

ISNIN, 17 JANUARI
 – Sekali pun mahu menjaga hati rakan komponen Barisan Nasional (BN), UMNO diingatkan untuk tidak cuba menjadi murah hati mengorbankan lebih banyak lagi kerusi Melayu kepada parti berasaskan kaum lain.

Ia berikutan banyak kerusi Melayu telah ‘dikorbankan’ untuk MCA dan MIC sebelum ini.

Ir Ts Muhammad Lukman Al Hakim Mohamad , Setiausaha Agong BERJASA berkata :

Artikel berkaitan

Audit 1MDB: Nasib Najib, Arul Kanda akan diputuskan esok

DAP sombong, angkuh gesa pecahkan dominasi Melayu dalam kakitangan awam

476,037 Individu Biasa Layak Mengundi – SPR

Finland kekal negara paling bahagia enam tahun berturut-turut

Motac cadang wajibkan syarikat pengendali umrah sedia perjanjian dengan jemaah

“Tuntutan
 tidak masuk akal…ini tidak perlu dilayan sama sekali oleh BN dan UMNO kerana ia jelas bersifat ‘opportunist’ dan tidak realistik,” dakwanya kepada Ismaweb.net, hari ini.”

Setiausaha Agung BERJASA, Ir Ts Muhammad Lukman Al Hakim Mohamad berkata, mana-mana kawasan majoriti Melayu wajar ditandingi oleh calon berbangsa Melayu Islam dari UMNO dan bukannya parti komponen lain.

Justeru, beliau menyifatkan tuntutan Makkal Sakhti untuk diberikan empat kerusi Parlimen serta lima kerusi Dewan Undangan Negeri (DUN) daripada BN pada RU15 nanti, sebagai melucukan dan bersifat keanak-anakan.

Katanya lagi, tuntutan tidak masuk akal Ini tidak perlu dilayan sama sekali oleh BN dan UMNO kerana ia jelas bersifat ‘opportunist’ dan tidak realistik.

Sebelum ini, Makkal Sakhti memaklumkan menyasar untuk bertanding sebanyak empat kerusi Parlimen dan lima DUN pada PRU15, susulan janji Pengerusi BN, Datuk Seri Dr Ahmad Zahid Hamidi kepada parti berkenaan.

Parti komponen lain di bawah BN termasuklah UMNO, MCA, MIC dan PBRS.

Menyelar tuntutan parti itu, Muhammad Lukman mengingatkan BN bahawa sebarang tawar menawar dalam isu pembahagian kerusi Melayu dianggap sebagai pengkhianatan UMNO kepada kepercayaan yang diberikan oleh bangsa Melayu sejak merdeka.


16 Kematian Dilaporkan, Selangor Tertinggi

0

SELASA, 18 JANUARI
 – 16 kematian akibat covid-19 dilaporkan Kementerian Kesihatan Malaysia KKM semalam menjadikan jumlah keseluruhan bertambah kepada 31,808 orang akibat pandemik itu.

Daripada jumlah itu dua pesakit dilaporkan meninggal dunia sebelum dirawat di hospital.

Selangor mencatatkan jumlah kematian baharu tertinggi iaitu lima orang, diikuti negeri Terengganu tiga, Negeri Sembilan dan Pulau Pinang dua, manakalan Johor, Kedah, Kelantan dan Sabah masing-masing merekodkan satu kematian.

Artikel berkaitan

Potong elaun Menteri bukan kurangkan elaun pembangunan Ahli Parlimen

Belanjawan 2023: Pulihkan kedudukan kewangan, jaga keperluan rakyat – KM Sabah

Isu bebanan kerja guru akan dikaji MPPK

RM3.4 bilion tuntutan semula Wang Tidak Dituntut sehingga 31 Mei

Tumpahan minyak diesel punca 4 LRA henti tugas sementara

Sementara itu, di Melaka, Pahang, Perak, Perlis, Sarawak, Kuala Lumpur, Labuan dan Putrajaya tiada kematian baharu direkodkan.

Sebanyak 15 daripada 16 kematian yang dilaporkan berlaku dalam tujuh hari terakhir dan purata 25 kematian Covid-19 dilaporkan setiap hari dalam 30 hari terakhir berbanding purata tujuh hari sebanyak 16, menunjukkan trend menurun.


Dakwaan Azam Baki, Cubaan Heret Institusi Diraja – PEMBELA

0

SELASA, 18 JANUARI
 – Isu membabitkan dakwaan salah laku terhadap Ketua Pesuruhjaya Suruhanjaya Pencegahan Rasuah Malaysia (SPRM) Tan Sri Azam Baki dilihat cuba mengheret kuasa pelantikan oleh Yang di-Pertuan Agong.

Naib Pengerusi Pertubuhan-pertubuhan Pembela Islam (PEMBELA) Mohd Nor Izzat Mohd Johari atau lebih dikenali sebagai Cikgu Izzat berkata, pihak pembangkang akan gunakan pelbagai sumber untuk menjayakan misi mereka demi menghapuskan Sistem Beraja di negara ini secepat yang mungkin.

Menurut Cikgu Izzat Johari lagi, secara teknikal dan hierarkinya sebagai kakitangan kerajaan bermakna Tan Sri Azam Baki mendapat lantikan daripada YDPA atas nasihat Perdana Menteri.

Artikel berkaitan

SUHAKAM Tidak Serius Bela Hak Umat Islam – WAFIQ

Guna Akta ISA cegah rasuah dan penyelewengan – Ibrahim Ali

Apa motif Anwar buat kenyataan menyinggung orang Melayu?

Dua lagi didakwa di Johor Bahru, Shah Alam berkait dana Jana Wibawa esok

Kerajaan ada hak ambil tindakan undang-undang, tuntut pampasan

Walau bagaimanapun katanya, ianya bukanlah sesuatu keputusan yang dibuat sesuka hati seperti dakwaan pembangkang yang kononya mahu menuduh YDPA pro-rasuah dan ini adalah satu tuduhan yang sangat menghina Institusi Raja di Malaysia.

Mohd Nor Izzat Mohd Johari, Naib Pengerusi PEMBELA berkata :

“Sebenarnya kita minta azam baki untuk berehat bukan bermakna dia bersalah kita suruh dia berehat kerana secara tidak langsung dia telah mempalikan isunya dengan kuasa autoriti atau kuasa yang melantik iaitu YDPA jadi secara tidak langsung walapupun dia kata dia tidak bersalah tetapi sedikit sebanyak telah meletakkan satu indicator bahwa lantikan Agong ini ada 1 pertikaian ini yang membuka peluang kepada pembangkang yang taka da modal ni untuk menghina agong.”

Tambah Cikgu Izzat, sebagai suruhanjaya sekiranya berlaku satu pertikaian, maka tindakan yang sepatutnya adalah perlu direhatkan di satu tempat yang tiada kaitan supaya dapat melancarkan perjalanan siasatan.

“Walau bagaimanapun saya hairan mengapa Azam Baki masih berdegil macam kanak-kanak yang baru belajar tidak mahu melepaskan jawatan untuk membenarkan siasatan berjalan dengan baik jadi perkara ini jelas menunjukkan ada sesuatu yang disembunyikan bukan kita kata azam baki bersalah secara total tetapi ia telah terpalit dengan nama dan juga YDPA kerana suruhanjaya ni atas lantikan Yang Di Pertuan Agong.”

Sebelum ini, Ahli Parlimen Johor Bahru, Akmal Nasrullah Mohd Nasir menggesa Perdana Menteri, Datuk Seri Ismail Sabri Yaakob menasihatkan Yang di-Pertuan Agong untuk memecat Azam Baki.

Akmal yang juga Ketua Angkatan Muda Keadilan (AMK) Parti Keadilan Rakyat (PKR), juga mengulangi pendirian mahu tindakan lebih berani dibuat oleh kerajaan untuk mempertahankan integriti.


Selesaikan Perselisihan Di Meja Rundingan

0

SELASA, 18 JANUARI
 – Persatuan Peguam-Peguam Muslim Malaysia (PPMM) menggesa semua pihak dalam institusi kehakiman syariah tidak menggunakan media bagi menegakkan pendirian masing-masing.

Mengulas mengenai perkara itu, presidennya, Datuk Zainul Rijal Abu Bakar berkata, polemik berbalas kenyataan menyerlahkan perpecahan dalam kalangan kepimpinan tertinggi di negara ini.

Artikel berkaitan

5 pegawai Sivakumar ditamat perkhidmatan, 1 bertukar jabatan

Harga Ayam Di Kelantan Menurun

Lebih 200 guru tidak lapor diri, tolak tawaran penempatan ke Sarawak

Laksana Projek Tanaman Setempat Guna Tenaga Kerja Tempatan- Pakar

Cagar caruman KWSP heret masalah baharu rakyat – ISMA

Datuk Zainul Rijal Abu Bakar, Presiden PPMM berkata :

‘PPMM melahirkan rasa dukacita dengan penularan isu status moral seorang hakim kanan Syariah, baru-baru ini,”

Zainul Rijal berkata, kes berkenaan sudah berada di dalam siasatan Polis Diraja Malaysia (PDRM) Ketika ini.

PPMM katanya akur serta menanti hasil siasatan berkenaan dan tidak mahu mengambil pendirian ataupun mendahalui siasatan polis, dalam satu kenyataan hari ini.

Katanya, PPMM memandang serius permasalahan berkenaan dan demi mengembalikan nama baik institusi ini, adalah wajar ia diselesaikan secara baik mengikut ajaran Islam.

Tegas beliau, Menteri Agama sebagai Menteri bertanggungjawab kepada Jabatan Kehakiman Syariah Malaysia (JKSM), perlu menyelesaikan polemik ini supaya tidak mengalami defisit kepercayaan daripada orang awam sebagaimana dialami beberapa institusi.

Sehubungan itu, PPMM percaya perpecahan ini sudah lama tetapi tidak diendahkan oleh pihak berwajib malah hakim bukan kalangan pengamal undang-undang dan kehakiman wajar dilantik untuk memudahkan perjalanan perbincangan semua pihak.


41.6% Individu Terima Dos Penggalak Semalam

0

( Sejumlah 41.6 % individu  telah menerima dos penggalak CODVI-19 setakat semalam/ sumber : TV Pertiwi)

RABU, 19 JANUARI
 – Seramai 127,066 individu dewasa di negara ini telah menerima dos penggalak vaksin COVID-19 semalam, menjadikan jumlah kumulatif bagi pemberian dos penggalak meningkat kepada 9.7 juta atau 41.6 peratus setakat malam tadi.

Berdasarkan data Kementerian Kesihatan (KKM) menerusi laman COVIDNOW, seramai 23 juta individu atau 97.9 peratus populasi dewasa telah lengkap menerima suntikan vaksin manakala 23juta  individu atau 99.1 peratus populasi dewasa menerima sekurang-kurangnya satu dos suntikan vaksin COVID-19.

Bagi remaja berusia 12 hingga 17 tahun, seramai 2,774,961 individu atau 88.2 peratus telah melengkapkan vaksinasi manakala 2,861,715 individu atau 91 peratus telah menerima sekurang-kurangnya satu dos vaksin COVID-19

Artikel berkaitan

Khairy tiada niat buat rayuan, yakin tidak akan dilayan

Selepas berjaya takluk Everest, pendaki negara dilapor hilang

Bekalan barang kawalan cukup menjelang Ramadan

SPRM sita harta lebih RM3 juta disyaki terlibat rasuah

Naikkan Elaun Warden Asrama Langkah Jangka Pendek : iGuru

Dalam pada itu, statistik harian menunjukkan 129,597 dos vaksin telah diberikan semalam membabitkan 1,043 dos pertama dan 1,488 dos lengkap menjadikan jumlah kumulatif pemberian vaksin menerusi Program Imunisasi COVID-19 Kebangsaan (PICK) meningkat kepada 61.2 juta

Sementara itu, menurut portal GitHub KKM, sembilan kematian akibat COVID-19 dilaporkan semalam dengan Selangor, Pahang dan Melaka masing-masing merekodkan dua kematian manakala Terengganu, Sabah dan Kelantan masing-masing satu kematian.


Ahli Politik Terlibat Dalam Jawatankuasa Khas Rumah Berhala

0

(Datuk Seri Saarani Mohamad , Menteri Besar Perak / sumber : TV Pertiwi)

RABU, 19 JANUARI
 – Menteri Besar Perak, Datuk Seri Saarani Mohamad memaklumkan, sebuah Jawatankuasa Khas akan ditubuhkan bagi menentukan status rumah ibadat di kawasan gua negeri berkenaan.

Tambah beliau jawatankuasa khas tersebut bukan sahaja akan dianggotai oleh pihak kerajaan, tetapi juga parti politik.

Datuk Seri Saarani Mohamad , Menteri Besar Perak berkata :

Artikel berkaitan

Khairy Selar Kritikan King Sing, Malaysia Tidak Boleh Ikut China

MP Langkawi mohon maaf, tak sangka tewaskan Tun M

Mahfuz Omar Pengerusi LPP, Faiz Fadzil pula di LKIM

Dasar dan perancangan KPM seolah terpisah dari realiti

Noh Omar mungkin sertai PN – Azmin

“Ini bukan isu politik, jadi tidak mengapalah kita panggil wakil MCA,MIC,DAP,PKR dalam jawatankuasa kha situ. Kita akan panggil jabatan teknikal dan pengusaha (pengendali kuil) untuk duduk berbincang kerana kita perlu mencari penyelesaian segera. Pada saya isu keselamatan adalah keutamaan’’.

Menurut Saarani jawatan kuasa itu akan juga membabitkan wakil parti politik daripada pihak Kerajaan dan pembangkang juga perlu bagi mengelakkan isu berhubung perkara itu dipolitikkan oleh sesetengah pihak.

Berikutan itu, Pejabat Tanah dan Galian (PTG) Perak sedang menunggu senarai nama ahli jawatankuasa khas berkenaan daripada pengendali kuil bagi menyelesaikan masalah ini.

Sementara itu, wakil daripada parti MCA dan 19 kuil mengadakan pertemuan dengan pegawai dari Pejabat Tanah dan Galian Perak bagi membantah pengusiran kuil yang dibina di atas tanah milik Kerajaan.


Aliran Trafik Di Lorong RFID Lancar

0

(Aliran trafik di Plaza Tol Bangi pada lorong RFID berjalan lancar pagi tadi/ sumber : TV Pertiwi)

RABU, 19 JANUARI
 – Penggunaan sistem teknologi Identifikasi Frekuensi Radio (RFID) berjalan lancar dengan bantuan beberapa petugas PLUS Malaysia Berhad (PLUS) di lorong sistem berkenaan.

Tinjauan TV Pertiwi di Plaza Tol Bangi, Selangor menuju ke Plaza Tol Sungai Besi kira-kira jam 9 pagi tadi mendapati aliran trafik berjalan lancar.

Di Plaza Tol Bangi, terdapat empat lorong membabitkan tiga lorong Touch n’ Go dan satu lorong RFID di kedua-dua arah dan aliran trafik di semua lorong berkenaan berjalan lancar.

Artikel berkaitan

Polis Panggil Penganjur Perhimpunan Minggu Depan

PDRM, Plus aktifkan dua laluan pintar atasi kesesakan

Kuza, Kuni diarah failkan pembelaan terhadap saman fitnah

100 Hari Tempoh Menilai Kredibiliti Menteri

Henti sebar berita palsu, tunggu pengumuman rasmi tarikh hari raya

Di Plaza Tol Sungai Besi menghala ke pusat bandar, terdapat 12 lorong membabitkan sembilan lorong Touch n’ Go, dua lorong Smart Tag dan dua lorong RFID.

Sehingga 10 pagi tadi,  aliran trafik sehingga ke plaza tol berkenaan lancar, namun di lorong RFID dan Smart Tag bergerak perlahan menyebabkan kesesakan hampir satu meter di laluan kanan lebuh raya terbabit.

Ia susulan kesesakan lalu lintas selepas plaza tol berkenaan kerana jumlah kenderaan yang tinggi menuju ke pusat bandar.

Beberapa petugas PLUS turut dilihat berada di lorong RFID dan Smart Tag bagi membantu kelancaran trafik di lorong-lorong berkenaan.


Arab Saudi Catat Lonjakan Kes Covid-19

0

(Foto hiasan / sumber : bharian)

SELASA, 18 JANUARI
 – Kes harian COVID-19 di Arab Saudi menyaksikan lonjakan ketara yang tidak pernah berlaku sebelum ini, menurut Kementerian Kesihatan.

Bagaimanapun kes kritikal jauh lebih rendah dengan perbezaan yang jelas daripada peringkat sebelumnya.

Memetik laporan Saudi Gazette, kes baharu COVID-19 di Arab Saudi pada Ahad kekal melebihi paras 5,000 dengan 5,477 jangkitan baharu direkodkan dalam tempoh 24 jam dengan 336 kes daripada kes aktif berada dalam keadaan kritikal.

Artikel berkaitan

Iran, Syria Setuju Wujudkan Bank Di Zon Ekonomi Khas

Malaysia Hantar Wakil Khas ke India Sampaikan Pandangan Negara

Imam cedera ditikam makmum ketika solat subuh di New Jersey

Pekerja Di UK Tidak Perlu Lagi Pakai Pelitup Muka

NGO dialukan terlibat dalam misi bantuan kemanusiaan ke Turkiye, Syria

Jurucakap Kementerian Kesihatan, Dr. Mohammed Al-Abdali berkata negara yang mengalami peningkatan kes kritikal adalah negara yang tidak melengkapkan dos vaksin dan enggan mengikuti kempen vaksinasi.

Beliau berkata keluk epidemiologi di negara itu memantau penurunan dalam kadar pecutan, sambil menekankan jumlah kes akan mencatatkan penurunan tidak lama lagi.

Arab Saudi berada di tangga 79. – sumber
https://www.worldometers.info/coronavirus/

Setakat ini Arab Saudi sudah memberikan 53 juta dos vaksin sejak permulaan program vaksinasi.

Dr Al-Abdali berkata dos penggalak hanya diberikan kepada mereka yang berumur 16 tahun ke atas, dan ia tidak akan diberikan kepada mereka yang berumur di bawah 16 tahun kecuali selepas pengesahan dan kelulusan daripada jawatankuasa dan pakar negara itu.

Sementara itu Arab Saudi memulakan pemberian vaksin kepada kanak-kanak berusia lima hingga 11 tahun. – AGENSI

-Berita Harian


Azam Baki Tidak Langgar Peraturan Dagangan – SC

0

( Siaran media yang dikeluarkan Suruhanjaya Sekuriti Malaysia (SC)/ sumber : TV Pertiwi)

RABU, 19 JANUARI
 – Suruhanjaya Sekuriti Malaysia (SC) menamatkan inkuiri berkaitan dengan akaun dagangan Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki
dan berdasarkan keterangan yang dikumpul ia tidak dapat membuat penemuan secara konklusif bahawa berlakunya pelanggaran di bawah seksyen 25 (4) SIC DA.

Memetik daripada malaysia kini, kenyataan rasmi SC baru-baru ini, s
ebagai pengawal selia pasaran modal, bidang kuasa kawal selianya adalah sebagaimana yang terkandung di bawah Akta Suruhanjaya Sekuriti Malaysia 1993 (SCMA), Akta Pasaran Modal dan Perkhidmatan 2007 (CMSA) dan Akta Perindustrian Sekuriti (Depositori Pusat) 1991 (SIC DA).

Suruhanjaya itu mengeluarkan kenyataan media tersebut sebagai menjawab pertanyaan media mengenai hasil siasatan SC di bawah seksyen 25 (4) SIC DA berhubung akaun dagangan Tan Sri Azam Baki  yang dirujuk sebagai “siasatan tersebut”.

(Keputusan Inkuiri Suruhanjaya Sekuriti / sumber : TV Pertiwi)

Menurut kenyataan itu lagi, Seksyen 25 (4) menyatakan bahawa suatu akaun dagangan mesti dibuka di atas nama pemilik benefisial atau penama yang diberi kuasa.

Dalam perkembangan sama, Tan Sri Azam Baki mengeluarkan kenyataan rasmi semalam bahawa b
eliau masih memegang jawatan sebagai Ketua Pesuruhjaya SPRM dan menjalankan tugas seperti biasa.


Golongan Antivaksin Semakin Terdesak

0

(DR Suhazeli Abdullah, Aktivis Perubatan Negara / sumber : TV Pertiwi)

RABU, 19 JANUARI
 – Golongan antivaksin cuba mendapatkan sijil pemalsuan vaksin tanpa disuntik.

Peningkatan kes penipuan membabitkan sijil vaksin termasuk yang dikeluarkan tanpa suntikan di premis perubatan swasta dipercayai berpunca daripada kumpulan antivaksin yang semakin terdesak.

Segelintir pihak mengambil kesempatan untuk mengaut keuntungan apabila keadaan terjadi kerana kecelaruan maklumat berkaitan vaksin.

Artikel berkaitan

PERKASA gesa Syed Saddiq lebih peka isu agama Islam

Qari al-Quran Braille johan Tilawah Kebangsaan

Dakwaan pesakit tidak terima rawatan di Hospital Kampar tidak tepat – Saksi

Cecair vape dibenarkan tanpa sebarang kawalan?

Langkawi, Kuala Lumpur dan Kota Kinabalu tetap jadi tumpuan pelancong musim panas

DR Suhazeli Abdullah, Aktivis Perubatan Negara berkata :

“Mereka terlalu percaya kononnya vaksin itu mengandungi mudarat yang besar sedangkan kajian di seluruh dunia dan dalam negara kita sendiri bahawa vaksin itu selamat serta berkesan mengurangkan jangkitan COVID-19. Manfaat pemberian vaksin terlalu tinggi berbanding sedikit risiko yang mungkin dihadapi,”.

Menurut, Pengerusi Majlis Penasihat Pertubuhan Amal Perubatan Ibnu Sina Malaysia (PAPISMA) berkata, kejujuran setiap pengamal perubatan bertauliah amat penting bagi meningkatkan lagi pemberian vaksin dalam negara.

Walau bagaimanapun, Presiden Ikatan Pengamal Perubatan dan Kesihatan Muslim Malaysia (IMEDIK), Prof Dr Azizi Ayob, berkata, pihak berwajib disyorkan untuk melakukan penguatkuasaan yang lebih ketat berdasarkan peruntukan sedia ada.

Ketua Polis Selangor, Datuk Arjunaidi Mohamed, berkata semua suspek termasuk tiga wanita berusia 20 hingga 35 tahun itu ditahan minggu lalu dalam serbuan di klinik berkenaan.

Manakala angka harian positif COVID-19 pada 18 Januari merekodkan peningkatan kes kepada 3,245 kes baru berbanding semalam, sejumlah 2 ribu kes. Setakat ini, jumlah keseluruhan kumulatif kes positif berjumlah 2,813,934 kes kumulatif. Untuk kemaskini data harian dan pecahan kes negeri akan dimuat naik di laman portal COVIDNOW selepas tengah malam.


Jepun Pertimbang Separa Darurat

0

(Pejalan kaki di Tokyo mengenakan pelitup muka ketika lonjakan kes COVID-19 di Jepun. – Foto Reuters / sumber: bharian)

SELASA, 18 JANUARI
 –
Kerajaan Jepun memulakan rundingan untuk mengenakan separa darurat di Tokyo dan kawasan sekitarnya bagi tempoh seminggu susulan peningkatan kes COVID-19, kata penyiar FNN hari ini.

Gabenor Tokyo, Yuriko Koike, Khamis lalu, dilaporkan berkata ibu negara akan mencadangkan langkah sedemikian jika penggunaan katil bagi pesakit COVID-19 meningkat kepada 20 peratus.

Penggunaan katil untuk pesakit COVID-19 semalam berada pada 19.3 peratus. Varian Omicron yang sangat mudah berjangkit melonjakkan semula kes COVID-19 di Jepun.

Kes baharu di seluruh negara melebihi 25,000 dalam tempoh dua hari, menghampiri paras rekod.

Kerajaan pada 9 Januari lalu mengisytiharkan langkah separa darurat di tiga wilayah yang menjadi tuan rumah kemudahan ketenteraan Amerika Syarikat (AS) selepas penularan Omicron di pangkalan itu merebak kepada masyarakat sekitar.

Ia termasuk memendekkan waktu operasi untuk restoran dan bar, penguatkuasaan pertama sekatan sedemikian sejak September lalu, apabila Jepun menarik balik kawalan kecemasan di seluruh negara, tahun lalu.

Minggu lalu, Koike berkata, pengisytiharan penuh darurat di Tokyo akan dimohon, jika kadar penggunaan katil hospital meningkat kepada 50 peratus.

Tokyo memperuntukkan kira-kira 6,900 daripada kira-kira 128,000 keseluruhan katil bagi penjagaan pesakit COVID-19. – AGENSI

Artikel berkaitan

Genap 40 tahun khidmat Sheikh Abdul Rahman Sudais di Masjidil Haram

Qatar Kenakan Sekatan Ke Atas Pelancong China

Tragedi Stadium Kanjuruhan, pegawai perlawanan bola dipenjara 18 bulan

Kurang 12 jam, gempa susulan landa Turkiye

Lelaki Palestin 80 Tahun Meninggal Diserang Kejam Tentera Israel

-Berita Harian


Kelemahan Pengurusan

1

( Kelemahan pengurusan sistem Teknologi Identifikasi Frekuensi Radio, RFID/ sumber : TV Pertiwi)

RABU, 19 JANUARI
 – Kelemahan teknikal yang berlaku pada penggunaan sistem Teknologi Identifikasi Frekuensi Radio, RFID disebabkan oleh kelemahan kepimpinan dari pihak pengurusan tertinggi PLUS dalam mengurus projek mega berskala besar ini.

Demikian pandangan Jurutera Pakar, Ir Ts Lukman Al Hakim terhadap sistem berkenaan yang menerima rungutan ramai penggunanya pada hari awal pelaksanaannya pada sesetengah pintu tol di seluruh negara.

Tambah beliau, sehinggalah tamat tempoh ujian yang panjang dan menerima maklum balas pengguna, pihak pengurusan PLUS boleh mengambil langkah proaktif bagi penambahbaikan sistem, serta beberapa prosedur lain.

Artikel berkaitan

Dr Radzi Hassan Ketua Pengarah Kesihatan baharu

2.59 Juta Populasi Remaja Negara Lengkap Divaksinasi

MAIS Gagal Kembalikan Status Islam 5 Kanak-Kanak

Belanjawan Johor 2023 catat lebihan RM2.44 juta

1.75 juta kenderaan dijangka memasuki ibu negara malam ini

Mengulas lanjut penggunaan itu, beliau yang juga Setiausaha Agung BERJASA juga berkata antara proses lain ialah menggiatkan kempen kesedaran dan makluman kepada seluruh pelanggan serta melaksanakan transformasi secara lebih berperingkat.

Bagi saya selain masalah teknikal kejuruteraan, isu yang lebih besar ialah pengurusan projek dan pengurusan pelanggan dan satu pasukan khas juga perlu dibentuk untuk menangani isu yang telah berlaku (crisis management) supaya kepercayaan rakyat kembali dipulihkan

Beliau juga tidak menafikan terdapat kelemahan dari sudut pengguna yang perlu diberi lebih panduan oleh pihak syarikat tol berkenaan sebelum pelaksanaan sistem berkenaan.

Tidak dapat dinafikan ada kelemahan dari pihak pengguna sendiri contohnya menggunakan pelekat RFID yang masih belum aktif, kesilapan dalam pemasangan dan lain-lain namun menjadi tanggungjawab pihak PLUS dalam mendidik dan memastikan penerangan yang lengkap telah diberikan dalam pelbagai medium maya mahupun interaksi fizikal.


“Keputusan SC Sangat Mengejutkan” – Gomez

0

( Bekas ahli Lembaga Penasihat Pencegahan Rasuah (LPPR), Dr Edmund Terence Gomez / sumber : TV Pertiwi)

RABU, 19 JANUARI
 – Kenyataan SC semalam tidak dipersetujui bekas bekas ahli Lembaga Penasihat Pencegahan Rasuah (LPPR)  Dr Edmund Terence Gomez .

Memetik malaysiakini – Menurutnya Ketidakupayaan (SC) untuk menentukan secara muktamad sama ada Azam Baki telah melakukan pelanggaran undang-undang atau tidak menunjukkan perlunya ketua pesuruhjaya SPRM itu direhatkan sementara beliau disiasat.

“SC yang tidak menyatakan sebab mengapa ia tidak dapat secara muktamad menentukan kesahan dakwaan terhadap Azam menimbulkan persoalan yang sangat membimbangkan – mengapa semua usaha untuk memulakan siasatan terhadap dakwaan ini tidak menghasilkan siasatan yang mendalam dan terbuka?’’

–  bekas ahli Lembaga Penasihat Pencegahan Rasuah (LPPR), Dr Edmund Terence Gomez

Gomez yang merupakan bekas ahli Lembaga Penasihat Pencegahan Rasuah (LPPR) SPRM berkata ini kerana keputusan SC semalam sangat mengejutkan dan “tidak boleh diterima.”

Artikel berkaitan

Lulus dua RUU fokus sidang khas DUN Sabah esok

Vernakular Gagalkan Perpaduan – PEMBELA

Ka Siong sedih makanan di PPS tidak sempurna

Lihat anak bulan Syawal petang ini

“Ini Bukan Kali Pertama Buat Kami, Tapi Paling Dahsyat”- Penduduk

Katanya walaupun kes itu dilaporkan secara meluas di media dan dibangkitkan di Parlimen dan dibawa ke perhatian lembaga penasihat SPRM, tiada siasatan bebas dilakukan. Sekarang kita diberitahu oleh SC yang ia tidak dapat menentukan jika Azam melanggar undang-undang.


Lebih Sebulan Baiki Kabel Dasar Laut Tonga

0

( Imej satelit menunjukkan Pulau Nomuka Tonga yang dilitupi debu (kanan) selepas dua hari gunung berapi Hunga Tonga Hunga Ha’apa meletus sehingga menyebabkan tsunami di Lautan Pasifik. – Foto AFP / sumber : bharian)

RABU, 19 JANUARI
 – Kabel dasar laut menghubungkan Tonga yang dilanda gunung berapi dan tsunami dengan seluruh dunia akan mengambil masa sekurang-kurangnya sebulan untuk dibaiki, kata Kementerian Luar New Zealand.

“Syarikat kabel AS, SubCom memberi anggaran ia akan mengambil masa sekurang-kurangnya empat minggu untuk membaiki sambungan kabel Tonga,” kata kementerian itu mengenai bencana itu yang memutuskan hubungan komunikasi negara kecil Pasifik Selatan itu dengan seluruh dunia.

Letusan gunung berapi dahsyat di Tonga yang mencetuskan gelombang tsunami di sekitar Pasifik Sabtu lalu, memutuskan kabel dasar laut di dua lokasi.

Artikel berkaitan

Damsyik dibom Zionis Israel

BERJASA lancar bantuan kecemasan gempa bumi Turkiye-Syria

Jumlah kematian gempa bumi Turkiye, Syria meningkat melebihi 11,200

Kurang 12 jam, gempa susulan landa Turkiye

Mogok Lapar, Anggota Hamas Akan Dibebaskan Selepas 140 Hari

Pejabat kedutaan asing di ibu negara Tonga, Nuku’alofa menggunakan telefon satelit manakala pengendali telekomunikasi Digicel, yang berusaha memulihkan beberapa perkhidmatan asas liputan telekomunikasi domestik pula melaporkan bahawa kerja menyambung semula komunikasi antarabangsa masih sukar dilaksanakan.

Firma itu berkata, terdapat dua lokasi berasingan kabel telekomuniksai terputus iaitu terletak di 37 kilometer di luar pesisir pulau dan satu lagi adalah kabel domestik berhampiran gunung berapi.

Sebuah kapal pembaikan sedang dalam perjalanan dari negara jiran Papua New Guinea.

Sementara itu, syarikat operator Kacific, yang terbabit dalam pertikaian kontrak dengan kerajaan Tonga sejak gangguan kabel terakhir pada 2019, berkata ia sedia membantu tetapi setakat ini tiada menerima sebarang arahan untuk berbuat demikian.

“Kami masih belum mempunyai hubungan dengan kerajaan (Tonga) untuk membincangkan perkhidmatan kami,” kata Ketua Eksekutif Kacific, Christian Patouraux kepada AFP.

Beliau berkata, syarikat yang berpangkalan di Singapura itu sedia untuk menyediakan rangkaian penuh perkhidmatan jalur lebar satelit di bawah Perjanjian Perkhidmatan Rangka Kerja yang ditandatangani oleh Pihak Berkuasa Tonga pada 2019.

Bagaimanapun, kerajaan Tonga sebelum ini tidak meneruskan kontrak itu dan pertikaian itu kini tertakluk kepada timbang tara di Singapura, katanya.

“Kacific bersedia dan mampu memulihkan ketersambungan kerana perjanjian yang sah dan ditandatangani wujud untuk kesan itu antara kerajaan Tonga dan Kacific.

“Apa yang kami perlukan ialah mengaktifkan perkhidmatan itu dan melaksanakan kontrak itu. Kami kini sedang menunggu arahan.

“Kami mempunyai satu mesej ringkas untuk Kerajaan Tonga. Kami boleh membantu,” kata Patouraux. – AFP

-Berita Harian


Masyarakat India Tidak Puas Hati Sop Sambutan Thaipusam

1

( Masyarakat India tidak puas hati SOP sambutan Thaipusam/ sumber : TV Pertiwi)

RABU, 19 JANUARI
 – prosedur operasi standard (SOP) yang ditetapkan oleh kerajaan untuk sambutan Hari Thaipusam kali ini mendapat reaksi kurang senang oleh seluruh masyarakat India di negara ini.

Demikian yang dinyatakan Menteri Sumber Manusia, Datuk Seri M Saravanan sendiri secara peribadi mengakui kecewa dengan ketetapan itu.

Beliau berkata, lebih mengecewakan apabila diasak dengan pelbagai soalan berhubung SOP Thaipusam daripada ribuan masyarakat penganut agama Hindu yang meraikan hari kebesaran mereka itu.

Artikel berkaitan

25 tahun berlalu, Anwar `kembali’ ke Menara Dato’ Onn

Ka Siong sedih makanan di PPS tidak sempurna

GTA dakwa konsep ‘Rahmah’ idea Tun M bukan Anwar

Bung Moktar, Zizie Izette dilepas, dibebaskan

Tekanan Terhadap Pembelian Saham Keterlaluan

Datuk Seri M Saravanan, Timbalan Presiden MIC berkata :

“…Saya doalah kalau menteri berkaitan boleh faham bahasa Tamil mereka tahu bagaimana kita boleh jadi sasaran kepada kumpulan sosial india sehingga kita menjadi populer di kalangan masyarakat India. Walaupun kebetulannya masyarakat India di seluruh negara tidak berpuas hati dengan SOP yang ditetapkan ini saya tidak boleh lari dari fakta salah satu alasan apabila kita memperkenalkan SOP yang begitu ketat boleh kita adakan pasar malam dengan beribu orang pergi beratus kedai ‘shopping complex’ di seluruh negara termasuk pavilion yang merangkumi beribu orang semalam masih buka. So apabila masyarakat India membangkitkan isu ini saya tiada jawapan…”

Saravanan yang juga Menteri Sumber Manusia menegaskan, masyarakat India tidak akan teragak-agak akan ‘menghukum’ kerajaan pada pilihan raya akan datang berikutan kekecewaan masyarakat India sangat tinggi pada tindak-tanduk kerajaan hari ini.

Beliau berkata demikian dalam sidang media ketika menghadiri sambutan Hari Thaipusam di Kuil Sri Subramaniar Swamy Batu Caves yang turut dihadiri Menteri Perpaduan Negara, Datuk Halimah Mohd Sadique.

Sebelum ini Saravanan bersama Halimah telah membangkitkan untuk meminta beribu orang berarak namun yang dibenarkan hanya 100 orang kerana mengambil kira tularan wabak Covid-19.


MMA Mahu Hukuman Paling Berat Terhadap Mereka Terlibat

0

RABU, 19 JANUARI
 – Persatuan Perubatan Malaysia (MMA) mahu pihak berkuasa menjalankan siasatan menyeluruh terhadap kes pengeluaran sijil vaksinasi COVID-19 palsu dan membawa mereka yang terlibat ke muka pengadilan.

Presiden MMA Dr Koh Kar Chai berkata hukuman paling berat harus dikenakan kerana ia adalah kesalahan serius yang boleh membahayakan nyawa orang ramai.

“Agak mengejutkan apabila lebih 5,000 sijil vaksinasi dikeluarkan oleh klinik di Gombak kepada individu yang tidak diberikan suntikan vaksin COVID-19.”

Sumber : BERNAMA

Artikel berkaitan

PAS Harap Hubungan MN Dapat Dikekalkan

Keputusan Rayuan Kes Rasuah Abdul Azeez Ditangguhkan

SD Sokong Anwar : Ahmad Maslan Tanta Siapa PM Sekarang?

Keluarga Nazrin Hassan Mohon Pendakwaan Fail Rayuan

MOTAC Giat Semarakkan Aktiviti Pelancongan, Seni dan Budaya Tahun Ini


Penggunaan Penuh Ruang Solat Masjid Di Selangor Dibenarkan

0

( Datuk Mohd Shahzihan Ahmad, Pengarah Jabatan Agama Islam Selangor (JAIS)/ sumber : TV Pertiwi)

RABU, 19 JANUARI
 – Jabatan Agama Islam Selangor (JAIS) membenarkan penggunaan sepenuhnya ruang solat utama dan ruang limpah di semua masjid dan surau, yang mendapat kebenaran solat Jumaat di negeri ini.

Pengarah JAIS, Datuk Mohd Shahzihan Ahmad, berkata Sultan Selangor, Sultan Sharafuddin Idris Shah turut berkenan jarak satu meter ditetapkan antara satu jemaah dengan jemaah yang lain.

“Ketetapan baharu ini akan memberi kesan peningkatan kapasiti bilangan jemaah solat Jumaat di seluruh Selangor sehingga 35 peratus tertakluk kepada keluasan fizikal masjid dan surau.”

– Datuk Mohd Shahzihan Ahmad, Pengarah Jabatan Agama Islam Selangor (JAIS)

Beliau berkata, berikutan perkenan terkini daripada Sultan Sharafuddin, satu surat ketetapan mengenainya akan dikeluarkan dan diedarkan oleh JAIS kepada kesemua masjid dan surau terbabit dalam tempoh terdekat untuk dilaksanakan bermula Jumaat ini.

Artikel berkaitan

Ahmad Zahid nafi wujud hubungan dingin dalam BN

Rumah terbuka Malaysia MADANI gelojoh, mencabar maruah negeri

Pencarum KWSP boleh mohon pinjaman bank mulai 7 April

Potong elaun Menteri bukan kurangkan elaun pembangunan Ahli Parlimen

Pemimpin Hamas, UAE ucap tahniah kepada Anwar

Jelasnya, ketetapan baharu ini akan memberi kesan peningkatan kapasiti bilangan jemaah solat Jumaat di seluruh Selangor sehingga 35 peratus tertakluk kepada keluasan fizikal masjid dan surau, berbanding jumlah bilangan jemaah yang dibenarkan melalui ketetapan terakhir JAIS pada 1 November tahun lalu.

Ketetapan baharu ini membabitkan 427 masjid dan surau yang mendapat kebenaran Solat Jumaat.

Shahzihan turut mengingatkan pihak pentadbir masjid dan surau supaya memainkan peranan untuk mengambil pendekatan keseimbangan (wasatiyyah) dalam mengurus pertembungan sikap individu dan jemaah atau masyarakat dalam beberapa perkara berhubung penguatkuasaan SOP yang ditetapkan.


Polis Itali Berang Diberi Pelitup Muka Merah Jambu

0

(Kesatuan Anggota Polis Itali mengecam pemberian pelitup muka bewarna merah jambu/ sumber : utusan)

SELASA, 19 JANUARI
 – Kesatuan anggota polis Itali mengecam pemberian pelitup muka berwarna merah jambu kepada para anggota yang bertugas.

Pelitup muka merah jambu diedarkan kepada anggota polis di beberapa wilayah di negara ini ketika kes jangkitan Covid-19 melonjak sejak beberapa minggu lalu.

Kesatuan tersebut menegaskan, warna pelitup muka itu boleh menjejaskan imej pasukan keselamatan.

Artikel berkaitan

Malaysia kecam tindakan bakar al-Quran di Denmark

Aman Palestin sampaikan bantuan, redakan krisis kebuluran pelarian

Merapi meletus lagi, muntahkan awan panas dan lava

14 juta penduduk Tianjin diarah jalani saringan COVID-19

Wanita cuba seludup 22 ekor ular dari KLIA ke India

Menerusi surat kepada Ketua Polis Negara Italu, Setiausaha Agung Kesatuan Polis Autonomi (SAP), Stefano Paoloni membantah pemberian pelitup muka berwarna merah jambu.

Katanya, warna pelitup muka itu tidak sesuai untuk anggota polis dan menyifatkan keputusan itu sebagai ‘mengelirukan’.

“Kami menggesa tindakan segera diambil bagi memastikan anggota polis diberikan pelitup muka berwarna berbeza seperti putih, biru atau hitam.

“Dalam apa keadaan sekali pun, pelitup muka perlu sesuai dengan uniform polis dan perlu mengelakkan sebarang perkara yang dianggap tidak sesuai,” kata Paoloni.

Kesatuan itu juga menegaskan mereka tidak memandang rendah golongan wanita, sebaliknya menjurus kepada etika pemakaian polis yang ketat.

SAP dianggotai kira-kira 20,000 ahli, iaitu 20 peratus anggota polis di seluruh Itali. – AGENSI

-Utusan Malaysia


Program Makanan Sedunia Sambung Operasi Di Sudan Barat

0

(Foto hiasan / sumber : bharian)

SELASA, 18 JANUARI
 – Program Makanan Sedunia (WFP) Pertubuhan Bangsa-Bangsa Bersatu pada Ahad memutuskan untuk menyambung semula operasinya di Negeri Darfur Utara, Sudan barat selepas dihentikan kira-kira dua minggu.

Pengarah Negara WFP, Eddie Rowe mengumumkan penyambungan semula pengedaran makanan di kawasan berbeza di Darfur Utara, lapor Xinhua memetik Agensi Berita SUNA yang dikendalikan kerajaan.

Rowe mengecam rampasan dan serangan baru-baru ini ke atas gudang agensi itu di ibu negara El Fasher, menekankan keperluan untuk menangkap pelaku dan membawa mereka ke muka pengadilan.

Pada 31 Disember 2021, WFP mengumumkan penggantungan operasinya di Darfur Utara, dua hari selepas serangan oleh kumpulan bersenjata yang tidak dikenali.
Dianggarkan lebih 5,000 tan makanan dirampas. – BERNAMA


Serangan Terbaharu Pakatan Arab Saudi Korbankan 20 Nyawa

0

( Serangan udara di bandar Sanaa, Yaman telah mengorbankan seramai 20 orang termasuk orang awam/ sumber : bharian)

RABU, 19 JANUARI
 – Serangan udara oleh pakatan tentera diketuai Arab Saudi terhadap sebuah bangunan di Sanaa, Yaman bagi menentang kumpulan Houthi, mengorbankan 20 orang termasuk orang awam.

Menurut media Houthi dan penduduk di situ, serangan di bandar Sanaa yang dikawal kumpulan itu adalah antara yang terburuk sejak 2019.

Difahamkan, seramai 14 orang terbunuh apabila pesawat pakatan tentera itu menyerang rumah seorang pegawai tinggi tentera Houthi, termasuk isteri dan anak lelakinya, menurut jiran dan seorang doktor.

Artikel berkaitan

10.3 juta solat di Masjid Nabawi pada 10 hari pertama Ramadan

Israel lulus projek bina jalan, curi lagi tanah Palestin

Mogok Lapar, Anggota Hamas Akan Dibebaskan Selepas 140 Hari

Jangan `tutup mata’ terhadap Syria – WHO

Lelaki Pakistan dihukum mati persenda agama

Serangan udara itu adalah susulan daripada serangan dron dan peluru berpandu kumpulan itu pada Isnin lalu, ke Emiriah Arab Bersatu (UAE) dan menyebabkan tiga terbunuh.

Pasukan pakatan tentera itu juga turut memintas lapan dron yang dilancarkan kumpulan Houthi ke arah Arab Saudi.

Setiausaha Agung Pertubuhan Bangsa-Bangsa Bersatu (PBB), Antonio Guterres pula berkata, PBB bimbang dan kesal susulan serangan udara oleh pakatan itu, kata jurucakapnya Stephane Dujarric.

Kelmarin, Dujarric berkata, Guterres mengutuk serangan dron dan peluru berpandu ke atas UAE.

“Setiausaha Agung PBB sekali lagi meminta semua pihak untuk mengekang secara maksimum dan mencegah konflik ini daripada semakin meruncing,” katanya.

UAE semalam meminta Majlis Keselamatan PBB membincangkan serangan dron dan peluru berpandu oleh kumpulan Houthi kelmarin.

“Kami berharap Majlis Keselamatan mengeluarkan satu kenyataan kukuh mengutuk serangan berkenaan,” kata Duta UAE ke PBB, Lana Nusseibeh.

Kumpulan diplomat berkata, ahli jawatankuasa majlis itu mungkin akan bermesyuarat secara tertutup pada minggu ini.

Serangan pakatan berkenaan di sekitar bandar itu yang berlanjutan semalaman mengorbankan sejumlah kira-kira 20 orang, kata Timbalan Menteri Luar Negeri bagi pentadbiran Houthi, yang menguasai sebahagian besar utara Yaman, menerusi Twitter.

Dalam satu serangan oleh kumpulan Houthi, beberapa trak minyak meletup di dua tapak perindustrian di Abu Dhabi dan mencetuskan kebakaran berhampiran lapangan terbang Abu Dhabi. – REUTERS

-Berita Harian


Tambah Baik Sistem Tidak Lestari & Tidak Mesra Pengguna – Pakar

0

(Kenyataan dari Facebook Muhammad Lukman berkenaan teknologi RFID/ sumber : TV Pertiwi)

RABU, 19 JANUARI
 – Terdahulu di dalam hantaran facebook beliau menyatakan teknologi RFID juga adalah satu isu polisi keselamatan yang mana penggunaan gelombang radio boleh dimanipulasi oleh pihak berniat jahat dengan pintasan data.

Perbezaan RFID dan Smart TAG katanya ialah, smartag menggunakan gelombang infra-red iaitu gelombang radiasi elektromagnetik yang biasanya dihasilkan oleh haba seperti alat kawalan jauh televisyen dan peralatan perubatan canggih.

Manakala RFID, menggunakan gelombang radio jauh lebih panjang dalam skala spektrum elektromagnetik, dan memberi kelebihan untuk ia berfungsi tanpa jarak lurus.

Artikel berkaitan

Rakyat tidak mahu suntikan RM1 billion, rakyat mahu KWSP bersasar

Pasar Borong Borneo Tunjukkan Kebudayaan Kaum

Tiada dalam senarai giliran punca jemaah haji B40, M40 bayar kos penuh

N. Sembilan tiada parti peroleh majoriti, PH kekal di Selangor

Mangsa Banjir Boleh Mohon Kelonggaran Bayaran Semula

Teknologi itu terpakai pada telefon pintar, internet, sistem penggera keselamatan dan sebagainya.

Justeru persoalan timbul, kelebihan teknologi gelombang radio RFID seperti dirungutkan pengguna semalam gagal membantu pengguna apabila palang tol lambat terbuka malah ada yang tidak berfungsi langsung.

Berkemungkinan ia belaku katanya disebabkan oleh kualiti serta lokasi pengesan yang diletakkan.

Beliau mencadangkan pengesan atau detector diletakkan lebih ke hadapan daripada palang, sudut yang baik dan perlu diset tepat kereta melepasi palang dengan selamat.

Kegagalan tetapan dan reka bentuk teknikal itu mungkin merupakan faktor yang dialami pengguna tol.

Dari sudut pembayaran beliau mencadangkan sistem e-wallet yang membenarkan kredit/hutang direka cipta supaya kereta yang kehabisan baki tidak tersangkut sehingga menimbulkan kesesakan.

Penggunaan RFID oleh negara maju lain juga perlu diambil kira seperti tiada palang selain pemasangan cip frekuensi yang lestari, bertahan lama – sehingga lima tahun yang ditawarkan,- serta pelekat yang kekal.

Beliau turut menyatakan kekecewaannya dengan satu solusi sistem yang tidak lestari kepada pengguna, sebaliknya hanya akan membebankan pengguna.


Teruk Dikecam Netizen, Plus Tutup Ruangan Komen

0

(PLUS tutup ruang komen di media sosial / sumber : TV Pertiwi)

RABU, 19 JANUARI
 – PLUS Malaysia Berhad (PLUS) hari ini dalam kenyataannya akan menambah pasukan petugasnya di plaza tol untuk membantu melicinkan pergerakan pengguna lebuh raya Utara-Selatan yang berhijrah menggunakan Identifikasi Frekuensi Radio (RFID).

PLUS turut menghargai maklum balas dan pandangan orang ramai terhadap isu kesesakan yang timbul di plaza tol dan sudah mengambil tindakan penambahbaikan berdasarkan maklum balas itu.

PLUS dalam kenyataan-nya hari ini turut mengucapkan terima kasih kepada pelanggan yang sudah berhijrah ke RFID sebagai pembayaran tol pilihan mereka sejak pelaksanaannya.

Artikel berkaitan

“Bukan kerana kerusi empuk, saya sedih tinggalkan kakitangan saya … ” – Sulaiman

Ada Pihak Cuba Bunuh Karakter Azam Baki – MCW

Muktamar PAS ditangguhkan beri laluan kepada PRN

BERSATU buat laporan polis terhadap Anwar, Ahmad Zahid

Kerajaan tiada rancangan iktiraf UEC

Sekiranya tag masih tidak dapat dikesan, kupon untuk diagnostik pengesanan penuh di pusat fitmen Touch ‘n Go yang terdekat akan disediakan, pada kenyataan itu.

PLUS juga berkata sekiranya tag RFID masih mempunyai isu pengesanan selepas ujian, Touch ‘n Go akan menggantikan tag RFID secara percuma.

Syarikat penyelenggara lebuhraya itu mendapat kritikan daripada masyarakat sehingga memaksa PLUS menutup ruangan komen.

Namun sehingga jam 6 petang tadi ruang – like, comment dan share di Facebook rasmi PLUS, sudah kembali berfungsi.


Terus Perkasa Sekolah Kebangsaan, Jangan Layan Penentang Perpaduan! – Cikgu Izzat

0

RABU, 19 JANUARI
 – Tindakan pihak tertentu mempertahankan sekolah vernakular kononnya atas alasan supaya bahasa ibunda mereka tidak hilang begitu tidak masuk akal.

Hakikatnya kerana sekolah vernakular, agenda memartabatkan bahasa kebangsaan dilihat semakin mustahil untuk berlaku. Bahkan, penguasaan bahasa Melayu di sekolah vernakular juga semakin parah.

Atas dasar itu, Pengerusi Pertubuhan Kebajikan Amal Sejagat Malaysia (Amal Sejagat), Cikgu Izzat Johari menggesa Datuk Seri Ismail Sabri Yaakob tidak melayan permintaan sesiapa sahaja berkaitan sekolah vernakular, sebaliknya terus memperkasakan sekolah kebangsaan.

-ismaweb.net

Artikel berkaitan

SD Sokong Anwar : Ahmad Maslan Tanta Siapa PM Sekarang?

BERJASA Sedia Hadapi PRU 15

RM34 Juta Disalurkan Kepada 34,000 Ketua Isi Rumah Terjejas Banjir – PM

Johor Berhak Putuskan Had Umur Minimum ADUN

Video Minta Duit Tular, Geng Budak Rohingya Minta Sedekah Dah Kena ‘Kutip’


UPIN IPIN meninggal?

0

(Tular sebuah video di aplikasi Tiktok, adanya kubur kartun animasi Upin dan Ipin / sumber : gamer santai)

RABU, 19 JANUARI
 – Kecoh semalam dilaporkan watak animasi UPIN dan IPIN meninggal.

Namun selepas satu penjelasan oleh Penerbit dan Pengarah Urusan Les Copaque Production, Haji  Burhanuddin Md Radzi di dalam kemas kini di laman Facebook, beliau juga berkata terkejut dengan ‘berita sedih’ mengenai pemergian dua kanak-kanak itu.

Dalam reaskinya berhubung perkara itu Haji Burhanudin berkata beliau tergamam membaca berita dari Jakarta bahawa Upin Ipin meninggal dunia akibat kemalangan ketika mereka sedang bercuti di Sulawesi.

Dalam reaksi awal beliau berkata,
 mana mungkin kerana beliau sendiri yang menghantar Upin Ipin ke sekolah tadika pada hari itu (Isnin)

Laporan dari
Kompas.com
  secara tidak langsung menunjukkan betapa popularnya Upin Ipin di negara jiran itu. Malah kata beliau, beberapa portal media juga menghantar e-mel kepada beliau untuk pengesahan perkara berkenaan.

Burhanuddin yang merupakan pengisi suara watak Atok dalam siri animasi itu menambah, Upin Ipin sebenarnya dalam keadaan sihat dan akan muncul bersama rakan-rakan dalam musim baharu.

“Apa yang dapat kita pelajari ialah Upin
Ipin
 bukan siri animasi sembarangan. Iaadalah siri luar biasa yang membuatkan peminatnya percaya UI masih hidup. Sebagai penerbit siri itu, ia menjadi tanggungjawab kami untuk memastikan kandungan-kandungannya memberi manfaat kepada generasi masa hadapan, di mana pun mereka berada. Kami juga berbangga bahawa kami telah sampai ke satu tahap dan pasukan saya akan terus bekerja keras untuk mempertahankan piawaian kami. Kita memimpin, yang lain ikut.”

Laporan  itu tular rentetan,  satu video daripada aplikasi TikTok milik @bang_alonk3110 yang memperlihatkan kuburan bertanda nama UPIN dan IPIN tersebar di Indonesia.

Artikel berkaitan

Petisyen BN ditolak, Che Alias kekal Ahli Parlimen Kemaman

Pemain hoki digantung, tidak dibenarkan mewakili negara

‘Bila saya jadi PM, saya tak mahu zalim, nafikan hak rakyat…’- Anwar

Tiada laporan rakyat Malaysia terbabit gempa di Turkiye

Relawan Muda ISMA-Yayasan Telekom kerjasama program kecemerlangan pendidikan

Dua kubur itu berkedudukan bersebelahan antara satu sama lain menggunakan batu nesan berwarna biru.

Tertulis di batu nisan tarikh meninggal Upin meninggal pada  6 Ogos 1995, manakala  Ipin pada 2 April 1996.

Video TikTok itu mendapat tontonan 36 juta kali sehari selepas dimuat naik.

Pemilik akaun juga mengaku video itu hanya imaginasinya dan dia mendapatkannya daripada kawan dari Malaysia.

-Zati Arish


Utamakan Guru Interim Untuk Tetap  I-Guru

0

(
Mohd Azizee Hasan, Presiden Ikatan Guru-Guru Muslim Malaysia (i-Guru)
/ sumber : TV Pertiwi)

RABU, 19 JANUARI
 – Keutamaan perlu diberikan kepada guru interim yang terlatih untuk ditempatkan ke perjawatan tetap bagi memastikan pengalaman dan kemahiran mereka dapat dimanfaatkan se-maksimum mungkin demi kelangsungan sistem pendidikan negara.

Presiden Ikatan Guru-Guru Muslim Malaysia (i-Guru), Mohd Azizee Hasan berkata, sehubungan itu, Kementerian Pendidikan Malaysia (KPM) perlu memberikan jaminan terhadap kedudukan guru interim.

Mohd Azizee Hasan, Presiden Ikatan Guru-Guru Muslim Malaysia (i-Guru) berkata :

Artikel berkaitan

Parlimen: Golongan kaya tidak lagi nikmati subsidi haji, elektrik

Sesi libat urus bincang selaras umur kanak-kanak kepada 18 tahun

Kabinet putuskan kementerian mana urus isu kalimah Allah – Naim

Belanjawan 2023: Vape, rokok elektronik akan dicukai

Mukhriz Dakwa Keputusan Tanam Durian Dibuat Ahmad Bashah

“Namun, apa yang menyedihkan ialah ketika ini ramai dalam kalangan guru interim tidak dilanjutkan kontrak meskipun mereka sudah menamatkan latihan ikhtisas masing-masing.”

Katanya, pihaknya menerima pelbagai aduan dan mendapat banyak maklum balas berkaitan kedudukan guru interim seperti mana yang hangat diperbincangkan di media sosial.

Pihaknya mendapati tiada kepastian terhadap kedudukan guru interim walaupun mereka sudah lengkap dengan pengalaman dan latihan tetapi kontrak mereka tidak dilanjutkan.

Jelas Azizi lagi pihaknya menggesa KPM mengutamakan guru interim yang terlatih untuk ditempatkan ke perjawatan tetap supaya pengalaman dan kemahiran mereka dapat dimanfaatkan sepenuhnya.

Beliau mengulas mengenai isu guru interim susulan ciapan di Twitter oleh seorang guru interim Bahasa Inggeris yang memohon penjelasan Menteri Kanan Pendidikan, Datuk Dr Mohd Radzi Md Jidin, berkenaan isu penamatan kontrak Guru Interim Bahasa Inggeris DC41 ambilan 2019 pada 21 April ini.

Kesatuan Perkhidmatan Perguruan Kebangsaan Malaysia (NUTP) menerusi Presidennya Aminuddin Awang, turut kecewa, jika dakwaan guru interim ditamatkan kontrak dan menggesa KPM menyelesaikan segera isu berkenaan dengan baik.


Agong Perkenan Tubuh RCI Siasat Isu Tabung Haji – Wan Junaidi

0

KHAMIS, 20 JANUARI
 – Kerajaan mendapat perkenan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah bagi penubuhan Suruhanjaya Siasatan Diraja (RCI) untuk menyiasat isu pengurusan dan pengoperasian Lembaga Tabung Haji (TH) dari 2014 hingga 2020.

Menteri di Jabatan Perdana Menteri (Parlimen dan Undang-Undang) Wan Junaidi Tuanku Jaafar berkata penubuhan RCI itu dilakukan selaras dengan Akta Suruhanjaya Siasatan 1950 (Akta 119).


Hong Kong Lupuskan Ribuan Hamster Cegah COVID-19

0

(Penduduk berjalan melepasi kedai haiwan peliharaan, Little Boss di Causeway Bay, Hong Kong. –AFP / sumber : Utusan)

KHAMIS, 20 JANUARI
 – Pihak berkuasa Hong Kong mengarahkan ribuan hamster diserahkan untuk dilupuskan selepas jangkitan Covid-19 ditemukan terhadap 11 ekor spesies haiwan itu di sebuah kedai haiwan peliharaan.

Lapor
The Guardian
, perintah itu termasuk haiwan peliharaan yang dibeli beberapa hari sebelum Hari Krismas.

Amaran turut dikeluarkan untuk tidak ‘mencium atau meninggalkan haiwan peliharaan berkenaan di jalanan’ ketika Hong Kong dan China cuba mengekalkan strategi sifar Covid-19.

Artikel berkaitan

Sudan : 30 rakyat Malaysia selamat tiba di Port Sudan

Gempa bumi kuat 7.3 magnitud gegar wilayah Kepulauan Kermadec

Iraq mahu lelaki bakar Quran ditangkap

Arab Saudi Catat Lonjakan Kes Covid-19

Sudan : 459 maut, 4,072 cedera akibat konflik bersenjata

Menurut pihak berkuasa, jangkitan virus itu dikesan pada 11 hamster daripada 178 haiwan kecil lain termasuk arnab dan chinchillas yang dijual di Little Boss dan gudang berkaitan di Causeway Bay.

Jelas pihak berkuasa, mereka juga sedang menyiasat kes seorang pekerja kedai berusia 23 tahun yang dijangkiti varian Delta, yang jarang dilaporkan di Hong Kong dalam tempoh lebih tiga bulan.

Dilaporkan, dua pekerja juga disahkan dijangkiti Covid-19 termasuk individu yang membersihkan sangkar haiwan dan mengendalikan hamster.

Sebagai tindak balas, pihak berkuasa mengarahkan pemberhentian serta-merta penjualan hamster dan import semua haiwan kecil jenis tikus.

Memetik laporan media tempatan, dianggarkan 2,000 hamster termasuk mana-mana spesies haiwan kecil yang dibeli sejak 22 Disember, perlu diserahkan untuk dilupuskan, manakala pemiliknya juga akan

menjalani ujian saringan Covid-19.

Sementara itu, Setiausaha Kesihatan Hong Kong, Sophia Chan mengakui tiada bukti menunjukkan haiwan peliharaan boleh memindahkan jangkitan Covid-19 kepada manusia.

Namun, katanya, pihak berkuasa mengambil langkah berjaga-jaga. – AGENSI

-Utusan


Jepun Perluas Sekatan Pergerakan COVID-19

0

(Rakyat Jepun memakai pelitup muka di kawasan awam di stesen Shinagawa, Tokyo, berikutan peningkatan kes jangkitan harian akibat varian Omicron. – Foto AFP / sumber : bharian)

RABU, 19 JANUARI
 – Jepun sedia meluaskan perintah sekatan pergerakan COVID-19 meliputi separuh daripada populasi penduduknya susulan penularan varian Omicron yang menyebabkan peningkatan jangkitan kes baharu.

Perdana Menterinya, Fumio Kishida dijangka meluluskan pelan itu secara rasmi selepas ia dimuktamadkan oleh panel pakar kesihatan.

Pelan separa darurat dijangka membenarkan gabenor mengenakan sekatan ke atas pergerakan dan perniagaan, termasuk waktu operasi yang lebih pendek untuk bar dan restoran serta larangan ke atas penjualan alkohol.

Artikel berkaitan

Warga Indonesia mangsa kerja palsu di Vietnam dihantar pulang

Rakyat Palestin memperingati kematian Shireen Abu Akleh

COVID-19: Kes kalangan kanak-kanak AS rekod lebih 10 juta

Beberapa wilayah Arab Saudi berdepan ribut petir

Gempa Bumi: Malaysia hantar 142 anggota, dua anjing k9 sertai SAR

Langkah itu sudah dilaksanakan di tiga wilayah bermula Jumaat lalu hingga 13 Februari ini dan akan diperluaskan ke Tokyo serta 12 wilayah lain.

Jepun merekodkan lebih 32,000 kes baharu COVID-19 semalam. Mengikut statistik oleh penyiar nasional NHK, ia melebihi paras tertinggi sebelumnya yang direkod pada Ogos lalu, sejurus selepas Tokyo menjadi tuan rumah Sukan Olimpik Musim Panas.

Wilayah barat Osaka mencatatkan 5,396 kes baharu, manakala Tokyo merekodkan 5,185 kes iaitu tertinggi sejak Ogos lalu.

Varian Omicron lebih mudah berjangkit tetapi ia dilihat tahap keseriusannya rendah.

Bagaimanapun, pakar kesihatan awam bimbang gelombang kes Omicron boleh membebankan sistem penjagaan kesihatan negara itu.

Jepun sudah memberi vaksin kepada kira-kira 80 peratus penduduknya terhadap COVID-19, tetapi program suntikan dos penggalak hampir tidak berjaya.

Pada bulan ini, Jepun mengisytiharkan sekatan separa darurat di tiga wilayah yang menempatkan kemudahan ketenteraan Amerika Syarikat (AS), selepas varian Omicron mula menular dalam komuniti.

Kadar penggunaan katil hospital di Tokyo bagi pesakit COVID-19, meningkat kepada 23.4 peratus semalam.

Menurut pihak berkuasa, sekiranya ia terus melonjak sehingga 50 peratus, kerajaan akan mengisytiharkan perintah darurat sepenuhnya. – REUTERS

-Berita Harian


Kabinet Putuskan Beri Pilihan Pada Pengguna

0

(Perdana Menteri, Datuk Seri Ismail Sabri Yaakob / sumber : TV Pertiwi)

KHAMIS, 20 JANUARI
 – Mesyuarat Kabinet memutuskan pengguna lebuh raya perlu diberi pilihan sama ada mahu menggunakan teknologi Identifikasi Frekuensi Radio (RFID), Touch N Go (TnG), atau SmartTAG untuk bayaran caj tol.

Perdana Menteri, Datuk Seri Ismail Sabri Yaakob, berkata pilihan sama turut diberikan kepada pengguna ketika peralihan pembayaran tunai kepada TnG dan SmartTAG, sebelum ini.

Datuk Seri Ismail Sabri Yaakob, Perdana Menteri berkata :

Artikel berkaitan

Belanjawan 2023: Sektor kesihatan terima RM36 bilion

‘Separuh jiwaku telah mati’ luah Hassan Karim dalam puisi

Barang Naik Harga, Sampai Bila?

WAFIQ gesa ambil tindakan & perkasa undang-undang filem persenda Islam

Kapitalis Pegang Pemimpin Punca Kegiatan Haram Gagal Dibanteras? – BERJASA

“Cadangan itu bagus tetapi dari segi pengguna, mereka mesti diberi pilihan sama ada nak guna RFID, TnG atau SmartTAG,”

Jelas Ismail Sekarang kerajaan mahu memperkenalkan RFID untuk percepatkan laluan, tiada gate dan sebagainya.

Dan Cadangan itu bagus tetapi dari segi pengguna, mereka mesti diberi pilihan sama ada mahu menggunakan RFID, TnG atau SmartTAG.

Beliau berkata, syarikat konsesi juga seharusnya mengekalkan lorong pembayaran menggunakan TnG dan SmartTAG bagi memberi kebebasan memilih kepada pengguna.

Ismail Sabri berkata, Kementerian Kerja Raya akan memanggil syarikat terbabit untuk berbincang dan dimaklumkan mengenai keputusan Jemaah Menteri itu selain keputusan membabitkan bayaran perlu dirujuk kepada Kabinet.

Pelaksanaan RFID yang dimulakan secara berperingkat di Lebuh Raya Utara Selatan (PLUS) pada 15 Januari lalu, mengundang kemarahan pengguna lebuh raya terbabit apabila mereka terpaksa berdepan kesesakan teruk di Tol Sungai Besi dan Plaza Tol Bandar Seri Putra kerana kegagalan sistem berkenaan.


Kesilapan Tulisan Jawi Di Papan Tanda Mengundang Persoalan Ramai

0

KHAMIS, 20 JANUARI
 – Kesilapan tulisan jawi pada papan tanda jalan di Jalan Dana Permai dan Jalan Damai di kawasan Residensi Permai dan Residensi Aman di Bandar Teknologi Kajang di sini mengundang persoalan ramai.

Ini kerana, walaupun secara terang-terangan tulisan jawi di tiga papan tanda jalan di kawasan berkenaan terdapat kesilapan iaitu ejaan terbalik dan huruf tidak bersambung, ia tetap tidak perbetulkan.

Malah lebih meragukan, papan tanda berkenaan tetap mendapat kelulusan dari Majlis Perbandaran Kajang kerana logo pihak berkuasa tempatan (PBT) itu turut diletakkan bersama-sama panda tanda jalan berkenaan.

Artikel berkaitan

2 Sekolah Malaysia Disenarai Pendek 10 Teratas Anugerah Sekolah Terbaik Dunia

SD Sokong Anwar : Ahmad Maslan Tanta Siapa PM Sekarang?

Tentera Darat Sedia Bina Pos Kawalan Di Lawas

Kerajaan Cadang Tambah Siren Banjir Dilengkapi Amaran Suara

Bella hadir Prosiding Mahkamah Hari Ini, Siti Bainun Menangis


KPM Siasat Pelajar Hanya Diberi Nasi Putih & Kuah

0

( Facebook Menteri Pendidikan, Datuk Mohd Radzi Md Jidin berkenaan menu RMT / sumber : TV Pertiwi)

KHAMIS, 19 JANUARI
 – Kementerian Pendidikan Malaysia (KPM) memandang serius dakwaan menghidangkan nasi putih dan kuah sahaja kepada seorang pelajar di sebuah sekolah dalam Rancangan Makanan Tambahan (RMT).

Menteri Pendidikan, Datuk Doktor Mohd Radzi Md Jidin berkata, siasatan lanjut mengenai perkara itu akan dijalankan demi memastikan kebajikan pelajar terjaga.

(Hidangan yang dibekalkan dalam Rancangan Makanan Tambahan (RMT) iaitu nasi putih dan kuah sahaja / sumber : TV Pertiwi)

Menerusi hantaran di laman facebook miliknya, beliau telah mengarahkan supaya siasatan lanjut dibuat, termasuk mengenalpasti sekolah yang terlibat.

Artikel berkaitan

100 Rumah Di Sandakan Musnah Dipukul Air Pasang

Tragedi Batang Kali: Mayat mangsa terakhir sudah ditemui

KDN benarkan usul jawatan Presiden UMNO, Timbalan tidak dipertanding

Amirudin pegang 5 portfolio utama, Selangor umum senarai 11 EXCO

STATUS BUMIPUTERA UNTUK SEMUA?

Tegasnya, KPM tidak akan berkompromi dalam hal yang melibatkan kebajikan murid.

(Facebook pengguna yang memuatnaik gambar hidangan pelajar penerima RMT / sumber : TV Pertiwi)

Semalam, seorang pengguna Facebook memuatnaik gambar menunjukkan pelajar penerima RMT didakwa hanya berbekalkan nasi putih dan kuah sahaja di sekolah.

Menurut hantaran wanita itu, sebelum ini pelajar sering mengadu makanan RMT tidak sedap namun diminta supaya bersyukur dengan bantuan yang diterima.

Wanita itu turut menggesa kerajaan menyiasat isu terbabit agar tiada pihak yang tertekan.


Mufti Perlis Saran KKM Tangguh Dos Penggalak

0

(
Datuk Dr Mohd Asri Zainul Abidin, Mufti Perlis
 / sumber : TV Pertiwi)

KHAMIS, 20 JANUARI
 – Kementerian Kesihatan (KKM) wajar menangguhkan pemberian dos penggalak atau dos ketiga vaksin COVID-19 kerana dibimbangi mempunyai kesan yang serius terhadap kesihatan.

Mufti Perlis, Datuk Dr Mohd Asri Zainul Abidin, berkata penangguhan berkenaan perlu mengambil kira satu kenyataan yang jelas terhadap siapa atau golongan mana yang sebenarnya tidak wajar mengambil dos berkenaan.

Datuk Dr Mohd Asri Zainul Abidin, Mufti Perlis berkata :

Artikel berkaitan

Tunggu Surat Saman – Azam Baki

‘Alisha beritahu nak pergi jauh’

KDN, PDRM pastikan PRN 6 negeri lancar

OPR naik : Bank Negara tidak kejam –  Gabenor

Tiga Kluster Pendidikan Baharu Dikesan Di Kedah

“Saya ingin mencadangkan agar KKM menangguhkan pemberian dos ketiga sehingga dikeluarkan dengan jelas siapa yang tidak wajar mengambil dos ketiga ini kerana dibimbangkan kesan yang serius.”

Asri mencadangkan agar KKM menangguhkan pemberian dos ketiga sehingga dikeluarkan dengan jelas siapa yang tidak wajar mengambil dos ketiga ini kerana dibimbangkan kesan yang serius.

Beliau tidak menafikan peranan vaksin sebelum ini yang sudah mengurangkan risiko COVID-19 tetapi bercakap apa yang sedang dialami oleh ramai pada dos yang ketiga ini.

Penafian atau ‘state of denial’ tidak berfaedah jika masyarakat melihat realiti sebenar di hadapan mata mereka dan biarlah ada panduan jelas siapa yang layak dan siapa tidak layak ambil dos ketiga ini.

Asri berkata, sudah banyak aduan mengenai kesan yang serius selepas pengambilan dos ketiga vaksin COVID-19.

Sebelum ini, wujud kebimbangan pada orang ramai termasuk Dr Mohd Asri sendiri selepas bapanya dimasukkan ke hospital sejak lebih seminggu lalu, selepas keadaan kesihatan bapanya itu dilihat semakin teruk selepas mendapat dos penggalak vaksin Covid-19.


Mustahil Dihapuskan, Perlu Dijinak Supaya Lebih Bersifat Nasional

0

(
Prof Datuk DR Teo Kok Seong,
Felo Utama Institut Kajian Etnik (KITA) Universiti Kebangsaan Malaysia (UKM)
/ sumber : TV Pertiwi)

KHAMIS, 20 JANUARI
 – Cadangan pelaksanaan pengajaran bahasa Cina dan Tamil di sekolah kebangsaan (SK) sebagai alternatif untuk memansuhkan sekolah vernakular adalah baik, namun realitinya ia sukar diterima oleh kaum Cina.

Felo Utama Institut Kajian Etnik (KITA) Universiti Kebangsaan Malaysia (UKM), Prof Datuk Dr Teo Kok Seong berkata, syor tersebut pernah diutarakan sebelum ini tetapi tidak popular dalam  kalangan pelajar dan ibu bapa, khususnya kaum Cina.

Prof Datuk DR Teo Kok Seong,
Felo Utama Institut Kajian Etnik (KITA) Universiti Kebangsaan Malaysia (UKM) berkata :

Artikel berkaitan

Barisan Exco Melaka baharu akan dibentuk dalam 48 jam

Ulama berperanan penting, parti jadikan agama tunggangan tidak dapat reda Allah – Zahid

Jiao Zong wajar terima Bahasa Melayu sebagai identiti negara

Sultan Kedah seru kerajaan sokong Projek KXP

Mandikan pencuri: Islam tidak ajar kezaliman

“… dimasukkan unsur budaya, bahasa Cina yang lebih dalam sifatnya, rumit sifatnya untuk diajar dan dipelajari. Bahkan, mata pelajaran lain semua diajar dalam bahasa Cina. Itu memperkukuhkan lagi pengetahuan dan pemerkasaan pelajar dalam bahasa Cina,”

Ini kerana, katanya, mata pelajaran bahasa Cina di SK lebih ringkas dan tidak begitu mendalam seperti di sekolah jenis kebangsaan Cina (SJKC).

Ia bakal menjadi lebih ringkas, dan hanya lebih ke arah pendekatan komunikasi supaya boleh bertutur dalam bahasa Cina.

Katanya lagi, ini tidak akan dipersetujui ibu bapa Cina disebabkan mereka mahukan anak mereka belajar sukatan pelajaran yang lebih bersifat kebudayaan Cina, seperti mana silibus di SJKC yang lebih berat.

Jelasnya, jalan menghapuskan sekolah vernakular adalah sukar dan hampir mustahil, meskipun suatu hari nanti sekolah vernakular tidak lagi menjadi entiti kerajaan, ia tetap akan terus wujud kerana pembiayaan daripada masyarakat Cina tidak akan pernah putus.

Apa yang boleh diusahakan adalah menjadikan ia lebih bersifat nasional dan ia menjadikan masalah utama sekarang dimana sekolah vernakular dilihat sebagai antinasional.

Pada 16 Disember lalu, Mahkamah Tinggi Kuala Lumpur telah memutuskan bahawa kewujudan sekolah vernakular dan sistem pengajaran di sana yang menggunakan bahasa lain selain bahasa kebangsaan sebagai bahasa pengantar, adalah kedua-duanya sah di sisi Perkara 152 Perlembagaan Persekutuan.

Susulan itu, peguam Mohamed Haniff Khatri Abdulla berkata, pihak peguamcara kesemua plaintif akan memfailkan rayuan terhadap keputusan itu ke Mahkamah Rayuan.


PBB Siap Sedia Mulakan Operasi Bantuan Buat Tonga

0

(Helikopter pengangkut berat CH-47 Chinook dan kapal HMAS Adelaide milik Tentera Australia bersedia di pelabuhan Brisbane untuk menyertai misi bantuan di Tonga. – Foto REUTERS / sumber : bharian)

KHAMIS, 20 JANUARI
 – Pertubuhan Bangsa-Bangsa Bersatu (PBB) sedang bersiap sedia menjalankan operasi bantuan buat Tonga dari jauh bagi mengelakkan penularan COVID-19 di negara kepulauan Pasifik itu susulan letusan gunung berapi dan tsunami.

Semua rumah di salah sebuah pulau kecil di Tonga musnah dan tiga orang meninggal dunia, kata pemerintah dalam kenyataan pertama selepas letusan dahsyat Sabtu lalu, dianggap sebagai ‘bencana yang tidak pernah berlaku sebelum ini’.

Dengan sistem perhubungan terjejas teruk akibat kabel dasar laut terputus, maklumat mengenai skala kemusnahan setakat ini kebanyakannya diperoleh daripada pesawat peninjau.

Penyelaras PBB yang berpangkalan di Fiji, Jonathan Veitch, dalam taklimat media, berkata agensi itu akan menjalankan kebanyakan operasi dari jauh dan mungkin tidak menghantar kakitangan ke pulau itu.

“Kami percaya bekalan dapat dihantar melalui penerbangan dan kami tidak pasti sama ada boleh menghantar penerbangan dengan kakitangan kerana Tonga mempunyai dasar bebas Covid yang sangat ketat.

“Tonga adalah antara beberapa negara yang bebas COVID-19 dan PBB tidak mahu pendemik coronavirus menambah bencana di pulau berkenaan.

“Negara kepulauan kecil itu mempunyai 90 peratus kadar imunisasi dalam kalangan orang dewasa dan juga golongan muda berumur 12 tahun ke atas,” katanya.

Justeru, tambah beliau, mereka amat berhati-hati membuka sempadan seperti kebanyakan pulau Pasifik lain kerana sejarah membuktikan wabak penyakit di Pasifik mampu menghapuskan masyarakat di situ.

PBB mempunyai 23 orang di lapangan termasuk pertubuhan bukan kerajaan (NGO) antarabangsa lain untuk melakukan usaha bantuan, kata Veitch.

Beliau berkata Pertubuhan Kesihatan Sedunia (WHO) akan berbincang dengan pemerintah Tonga tetapi tidak akan melakukan apa-apa untuk mengancam keselamatan protokol COVID-19 dan keselamatan penduduk.

Ketua saintis di Pusat Penerbangan Angkasa Goddard NASA, Dr James Garvin, berkata kekuatan letusan gunung berapi di Tonga dianggarkan bersamaan dengan lima hingga 10 megaton TNT.

Kuasa letupan itu lebih 500 kali ganda bom nuklear yang dijatuhkan Amerika Syarikat (AS) di Hiroshima, Jepun pada akhir Perang Dunia Kedua.

Kerajaan Tonga sudah mula memindahkan penduduk yang terkandas di beberapa kawasan terpencil.

Bekalan air terjejas teruk oleh abu gunung berapi dan bekalannya kini menjadi kebimbangan utama, kata pejabat perdana menteri dalam satu kenyataan lewat kelmarin.

Tonga dijangka membuat permintaan rasmi bagi dapatkan bantuan tidak lama lagi.

Sementara itu, kapal New Zealand dan Australia sudah berlepas dengan membawa bekalan air, pasukan peninjau dan helikopter.

Perdana Menteri Australia, Scott Morrison, pada sidang akhbar di Canberra, berkata beliau berharap dapat berbual dengan Perdana Menteri Tonga, Siaosi Sovaleni, secepat mungkin.

“Ia adalah sekitaran yang sangat sukar untuk beroperasi dengan kepulan abu, asp tebal dan pelbagai halangan lain.

“Pasukan pertahanan kami meneruskan operasi mereka dan mengerahkan segala kelengkapan yang ada, seperti yang diarahkan,” katanya.

Pulau itu sebahagian besarnya masih sukar dihubungi selepas letusan gunung berapi merosakkan satu-satunya kabel komunikasi fiber optik bawah laut, yang mungkin mengambil masa beberapa minggu untuk dibaiki. – REUTERS

-Berita Harian


Pekerja Di UK Tidak Perlu Lagi Pakai Pelitup Muka

0

(Pekerja-pekerja tidak akan memakai pelitup muka di London mulai minggu depan. – Foto AFP / sumber : sinar harian)

KHAMIS, 20 JANUARI
 – United Kingdom (UK) mengumumkan pada Rabu bahawa sekatan yang dilaksanakan di England pada bulan lalu untuk memerangi kes Covid-19 akibat varian Omicron akan ditarik semula.

Ia berikutan data-data menunjukkan jangkitan akibat varian tersebut telah mencapai tahap maksimum dan kembali menurun semula di UK.

Arahan bekerja dari rumah akan ditarik balik dengan segera manakala mulai minggu depan mereka tidak perlu lagi memakai pelitup muka dalam suasana apa pun atau menggunakan apa yang disebut sebagai pas Covid-19 untuk memasuki tempat seperti kelab malam.

Artikel berkaitan

Turkiye kutuk Sweden benarkan pemimpin bakar Al-Quran

Muzium popular di kota London jadi tuan rumah majlis iftar

Perdana Menteri Britain didenda tidak pakai tali pinggang keledar

Argentina tak sabar sambut wira Piala Dunia

Ankara ucap terima kasih kepada Kuala Lumpur hantar SMART

Perdana Menteri UK, Boris Johnson memberitahu anggota-anggota parlimen bahawa kempen suntikan penggalak telah memungkinkan perubahan itu berlaku.

Beliau menyatakan lebih 36 juta suntikan penggalak telah dilakukan dengan lebih 90 peratus penduduk berusia 60an diberikan suntikan ketiga manakala kadar kes Covid-19 telah menurun dalam tempoh beberapa minggu.

Johnson memberitahu, saintis-saintis UK percaya kemungkinan gelombang Omicron sekarang sudah memuncak tetapi memperingatkan bahawa pandemik Covid-19 masih lagi belum berakhir. – Agensi

-Sinar Harian


Perdana Menteri Britain Didesak Letak Jawatan

0

(Boris Johnson berdepan desakan supaya berundur dari kalangan Ahli Parlimen Parti Konservatif ketika hadir pada sidang Parlimen di House of Commons, London, 19 Jan, 2022, Foto AP / sumber : bharian)

KHAMIS, 20 JANUARI
 – Tuntutan supaya Perdana Menteri Britain Boris Johnson meletak jawatan semakin kuat. Bekas Menteri Kabinet, David Davis kini menyertai barisan Ahli Parlimen yang mahu beliau berundur.

Setakat ini enam Ahli Parlimen Konservatif mengumumkan secara terbuka hilang kepercayaan terhadap Johnson. Ramai lagi dijangka mengemukakan surat mengenai hal sama kepada pengerusi kelab penyokong kerajaan.

Bagi membolehkan pertukaran jawatan nombor satu itu, 54 daripada 350 Ahli Parlimen daripada Parti Konservatif harus mengemukakan undi tidak percaya kepada pengerusi jawatankuasa parti.

Tuntutan supaya Johnson meletak jawatan timbul susulan kegagalannya bertanggungjawab ke atas isu parti di 10 Downing Street ketika sekatan dikenakan.

Sementara itu, Johnson minta Ahli Parlimen Konservatif untuk tidak menilainya sehingga laporan mengenai kejadian berkenaan dikeluarkan minggu depan.

-Astro Awani


Sanggup Disuntik Air Suling, Air Garam Demi Sijil Vaksin

0

KHAMIS, 20 JANUARI
 – Polis Terengganu mendedahkan terdapat individu yang sanggup disuntik dengan air suling asalkan mereka dapat memperoleh sijil vaksinasi Covid-19 daripada seorang doktor klinik swasta yang didakwa melakukan kegiatan itu di Marang.

Ketua Polis Terengganu Rohaimi Md Isa berkata setakat ini pihaknya sudah mengambil keterangan daripada 23 individu dengan pelbagai latar belakang.


Sebahagian Arab Saudi Catat Suhu Di Bawah Sifar

0

( Penduduk wilayah Turaif menikmati pemandangan salji selepas mencatatkan suhu bawah sifar celsius. – Foto NCM/ARAB NEWS / sumber : bharian)

RABU, 19 JANUARI
 – Pusat Meteorologi Kebangsaan (NCM) Arab Saudi meramalkan bahagian utara negara itu akan berdepan gelombang sejuk sehingga mencatatkan suhu di bawah sifar.

Sistem amaran awal NCM meramalkan penurunan suhu di bawah paras beku akan berterusan di kebanyakan bandar di wilayah utara sehingga hujung minggu ini, manakala suhu dicatatkan di ibu negara Riyadh, pula adalah satu darjah celsius.

Dalam ramalan hariannya, NCM berkata penurunan suhu itu akan berterusan di kebanyakan wilayah, bersama kabus dan awan hujan, disertai angin berdebu pada permukaan aktif yang mengurangkan jarak penglihatan mendatar di beberapa bahagian di Madinah, Riyadh dan wilayah Timur.

Artikel berkaitan

Delegasi Hamas tunaikan umrah

UNESCO bimbang kerosakan di tapak warisan Syria, Turkiye

Malaysia hantar SMART bantu cari mangsa gempa bumi di Turkiye

Jemaah umrah disediakan pengangkutan percuma di Jeddah

Selepas tembak lelaki Palestin, Israel halang ambulans dekati tubuh mangsa

Kemungkinan berlaku ribut petir disertai angin aktif adalah tinggi di beberapa bahagian wilayah Jazan, Assir, Al-Baha dan Makkah, lapor agensi berita Arab News.

Dalam ciapan di Twitter, NCM memaklumkan suhu terendah direkodkan di wilayah Turaif. Ia mencatatkan suhu terendah sejak awal musim sejuk tahun ini dengan di bawah sifar darjah celsius, diikuti di Qurayyat dan Arar.

Sementara itu, Pengarah Pusat Meteorologi Kebangsaan di wilayah Tabuk, Farhan Al-Anzi, berkata pihaknya merekodkan suhu di bawah sifar. Salji di muhafazah akan berterusan pada Selasa.

Bandar utama lain di wilayah utara, seperti Tabuk, Arar, Rafha dan Shaqraa turut mencatatkan penurunan suhu di bawah sifar dengan berlakunya salji lebat.

Di Riyadh, mengikut ramalan cuaca, ia mencatatkan suhu terendah musim ini iaitu lapan darjah celsius pada Selasa dan menjangkakan penurunan kepada tiga darjah celsius esok dan satu darjah celsius (Jumaat). – AGENSI

-Berita Harian


Semua Pihak Perlu Terima Keputusan Badan Profesional – PM

0

( Datuk Seri Ismail Sabri Yaakob, Perdana Menteri / sumber : TV Pertiwi)

KHAMIS, 20 JANUARI
 – Perdana Menteri, Datuk Seri Ismail Sabri Yaakob mengingatkan semua pihak agar menerima keputusan yang dibuat oleh Suruhanjaya Sekuriti (SC) berhubung pembelian saham membabitkan Ketua Pesuruhjaya Suruhanjaya Pencegahan Rasuah Malaysia (SPRM) Tan Sri Azam Baki.

Mengulas lanjut beliau berkata, keputusan yang dibuat oleh badan profesional itu boleh dijadikan panduan semua.

Datuk Seri Ismail Sabri Yaakob, Perdana Menteri berkata :

“…SC dah pun membuat keputusan jadi kita dah kata tadi kita serahkan kepada SC kerana ia melibatkan pembelian share…jangan kita fikir kena ikut kehendak kita…kalau pembangkang rasa kena ikut kehendak dia tidak boleh…dia kena terima keputusan daripada badan profesional seperti SC itu…”

(Kenyataan media Suruhanjaya Sekuriti Malaysia/ sumber : TV Pertiwi)

Suruhanjaya Sekuriti dalam satu kenyataan semalam membuat keputusan tiada pelanggaran di bawah Seksyen 25(4) Akta Perindustrian Sekuriti (Depositori Pusat) 1991 (SICDA) berhubung akaun dagangan Ketua Pesuruhjaya SPRM itu.

Artikel berkaitan

Pindaan Akta 342 Demi Kesinambungan Penguatkuasaan

Agong berkenan terima watikah pelantikan 12 ketua perwakilan asing ke Malaysia

3 Dos Vaksin Sinovac Beri 94% Perlindungan Varian Omicron

Kes Batu Puteh, Sultan Johor terima laporan Pasukan Petugas Khas

Dua ahli UMNO hantar notis bantahan kepada RoS

Suruhanjaya Sekuriti menjelaskan bahawa bukti bebas yang dikumpulkan pada siasatan akaun dagangan Azam menunjukkan bahawa Azam ialah pemegang akaun dan mempunyai kawalan ke atas akaun dagangan berkenaan.


Tanpa Arahan Pm, Azam Baki Undur Diri Atau Berehat – Penganalisis

0

(
Azmi Hassan, Pakar Geostrategis
/ sumber : TV Pertiwi)

KHAMIS, 20 JANUARI
 – Berehatlah sementara atau ambil cuti…”.
Itu saranan Pakar Geostrategis, Azmi Hassan ketika memberi pandangan mengenai situasi yang melanda pemimpin nombor satu Suruhanjaya Pencegahan Rasuah Malaysia, SPRM.

Sudah menjadi kelaziman setiap penjawat awam akan disiasat sekiranya terdapat laporan mengenai sesuatu isu tidak mengira pangkat, oleh itu – Bagi menjernihkan keadaan seharusnya pihak yang disiasat wajar berkecuali dengan mengundurkan diri buat sementara sehingga siasatan selesai ke atasnya.

 Azmi Hassan, Pakar Geostrategis berkata :

Artikel berkaitan

Pemain Industri Perlu Adakan Filem Berunsur Jati Diri Seperti Mat Kilau

Najib Selar Tindakan Bekas Gabenor Bank Negara

Kuil Masih Ada, Yayasan Kubra Tersekat Bina Pusat Perlindungan

Polis Tidak Tolak Kemungkinan Ada Pihak Tipu Kutipan Derma Bencana

Kehadiran orang ketiga antara punca kes cerai meningkat di Kedah

“…. Seharusnya Ketua Pengarah TS Azam Baki mengundur atau bercuti rehat, tidak perlu menunggu arahan Perdana Menteri
…. Membuatkan Perdana Menteri itu sendiri serba salah….

Mengulas lanjut, langkah yang dicadangkan bukan sahaja beliau bahkan banyak pihak ini adalah bagi mengekalkan kredibiliti S-P-R-M di mata masyarakat.

Jelasnya, sebagai penjawat awam – Bercuti rehat seketika semasa sesuatu siasatan dilakukan atau isu sedang hangat adalah langkah terbaik sehingga benar-benar didapati tidak bersalah.

Azmi turut menjelaskan, perkara ini berbeza jika dibandingkan dengan kes rasuah yang melanda Lim Guan Eng ketika menjadi Ketua Menteri Pulau Pinang beberapa tahun lalu k
erana Azam Baki ialah penjawat awam manakala Lim Guan Eng adalah pemimpin politik.

Ujarnya lagi, Pakar Geostrategis berkata bahawa :

“…. Seharusnya meletakkan tahap standard yang lebih tinggi berbanding dengan Lim Guan Eng, sebab itu dikatakan atas inisiatif sendiri
…. Ini menunjukkan integrity yang tinggi…”

Terdahulu, Jawatankuasa Khas Mengenai Rasuah (JKMR) mengesyorkan Ketua Pesuruhjaya SPRM itu dicutikan sementara siasatan dibuat terhadap dakwaan beliau memiliki saham.

Menerusi Pengerusi JKMR, Tan Sri Rais Yatim — Ini adalah bagi membolehkan Suruhanjaya Perkhidmatan Awam membuat siasatan dengan lebih telus tanpa keberadaannya sebagai pengerusi badan itu.


27 Pati Karam, 2 Maut Dan 6 Hilang

0

(27 pati karam, 2 maut dan 6 hilang yang dilaporkan pada 20 januari waktu pagi / sumber : TV Pertiwi)

JUMAAT, 21 JANUARI
 – Seperti tidak serik, cubaan menyeludup masuk Pendatang Tanpa Izin, PATI ke perairan negara dilaporkan berlaku pagi, 20 Januari.

Menurut Pengarah Maritim Negeri Johor, Laksamana Pertama Maritim Nurul Hizam Zakaria, pada jam 3.45 pagi — Radar Sistem Pengawasan Laut (SWASLA) Maritim Malaysia mengesan satu sasaran curiga sedang bergerak dari perairan Pulau Bintan, Indonesia menuju ke perairan Malaysia.

(Laksamana Pertama Maritim Nurul Hizam Zakaria, Pengarah Maritim Negeri Johorr / sumber : TV Pertiwi)

Bot itu membawa 27 PATI warga Indonesia dan seramai 21 mangsa berjaya ditemui dengan 19 orang selamat terdiri dari 10 wanita serta sembilan lelaki.

Artikel berkaitan

Wan Saiful mengaku tak bersalah minta, terima rasuah RM6.9 juta

Muhyiddin didakwa terbabit pengubahan wang haram RM5 juta

PDRM perlu tambah Pusat CIC di Sabah dan Sarawak

Calon Melayu DAP Hanya Dipergunakan Demi Raih Undi – Hadi Awang

Pembinaan SJKC Too Joon Hing di Kinrara Terus Bantah Penduduk

Manakala dua lagi mangsa wanita ditemui mati dalam kejadian.Baki enam orang mangsa lagi masih hilang di laut.

MRSC Johor Bahru telah mengaktifkan OP CARILAMAT pada jam 6.40 pagi bagi mencari baki mangsa yang hilang.

Terdahulu, bot ronda Maritim Malaysia telah mengesan dua buah bot dalam keadaan mencurigakan di perairan Tanjung Piai juga di Johor pada 19 Januari.

Dilaporkan bot kayu berwarna biru berserta enam PATI warga Indonesia, tiga lelaki dan tiga wanita berumur di antara 23 tahun hingga 36 tahun.

Kesemua PATI telah ditahan di kedudukan 3.7 batu nautika barat daya Tanjung Piai pada jam 10.45 malam semalam.


Agensi-Agensi Minta Mesyuarat PSC Diteruskan

0

( Ahli Parlimen Selayang, William Leong Jee Keen/ sumber : TV Pertiwi)

JUMAAT, 21 JANUARI
 – Ahli Jawatankuasa Pilihan Khas Bagi Agensi-Agensi di Bawah Jabatan Perdana Menteri , mahu mesyuarat membincangkan isu pemilikan saham membabitkan Ketua Pesuruhjaya Suruhanjaya Pencegahan Rasuah Malaysia (SPRM) Tan Sri Azam Baki diteruskan, walaupun Suruhanjaya Sekuriti Malaysia (SC) telah membuat keputusan berhubung perkara itu.

Ahli Parlimen Selayang, William Leong Jee Keen berkata pihaknya merayu Pengerusi Jawatankuasa itu Abdul Latiff Abdul Rahman untuk mengadakan mesyuarat berkenaan secepat mungkin, kerana ia adalah isu berkepentingan awam.

William menjelaskan, mesyuarat sekarang ditangguhkan, dan pihaknya sedang menunggu nasihat daripada penasihat undang-undang Parlimen dan merayu kepada Pengerusi untuk mengadakan mesyuarat dengan secepat mungkin kerana ini adalah isu kepentingan awam.

Artikel berkaitan

Allahyarham Penerima Anugerah Green Endorsement TUDM

Ahli Politik Terlibat Dalam Jawatankuasa Khas Rumah Berhala

13 individu ditahan ceroboh hutan simpan

MP Langkawi mohon maaf, tak sangka tewaskan Tun M

Bawa agenda songsang, himpunan tidak patut diadakan

Dimana, jawatankuasa berkenaan perlu bermesyuarat untuk meneliti keseluruhan kes itu, termasuk mengenai jumlah pemilikan saham oleh seorang penjawat awam.

Mesyuarat berkenaan yang dijadual berlangsung semalam, ditangguh ke suatu tarikh yang akan dimaklumkan kemudian berikutan terdapat beberapa isu perundangan yang memerlukan pandangan undang-undang terlebih dahulu, daripada pejabat penasihat undang-undang Parlimen.

Semalam, SC telah membuat keputusan bahawa tiada pelanggaran di bawah Seksyen 25(4) Akta Perindustrian Sekuriti (Depositori Pusat) 1991 (SICDA), berhubung akaun dagangan Azam.

Dalam satu kenyataan, SC menjelaskan bukti bebas yang dikumpulkan pada siasatan akaun dagangan Azam menunjukkan, beliau ialah pemegang akaun dan mempunyai kawalan ke atas akaun dagangan itu.


Kenyataan Azam Baki Bercanggah Dengan Keputusan SC – Peguam

0

( Haniff Khatri Abdulla  / sumber : TV Pertiwi)

JUMAAT, 21 JANUARI
 – Berikut adalah perkembangan keputusan siasatan Suruhanjaya Sekuriti Malaysia, SC, berkenaan kes Ketua Pengarah SPRM, Tan Sri Azam Baki.

Suruhanjaya itu menjelaskan bahawa bukti bebas yang dikumpulkan pada siasatan akaun dagangan Azam menunjukkan bahawa beliau ialah pemegang akaun dan mempunyai kawalan ke atas akaun dagangan berkenaan.

Memetik kenyataan yang dikeluarkan, jelas Suruhanjaya itu keterangan bebas yang diperolehi semasa melaksanakan inkuiri adalah merujuk kepada dua perkara penting.

Artikel berkaitan

Kes cerai di Perlis dibicarakan secara tertutup

Muda terkilan tidak dijemput ke mesyuarat Sekretariat Kerajaan Perpaduan

Tidak sentuh 3R, Rukun Negara nak letak mana? – Sanusi

Annuar gesa henti pertikai pelantikan Anwar sebagai PM

Hisap Rokok & Tiada Penjarakan Fizikal, Pematuhan SOP Dipertikai

Pertama — Beliau adalah penama akaun saham dan mempunyai kuasa ke atas akaun saham itu dan yang kedua, beliau telah mengendalikan akaun saham yang dibukanya dan menyampaikan arahan untuk menjual, beli serta pemindahan saham daripada akaun itu.

Oleh itu, SC menetapkan — Tiada pelanggaran terhadap seksyen 25 (4) Akta Perindustrian Sekuriti (Depositori Pusat) 1991.

Namun sebaliknya, menurut peguam Haniff Katri, penjelasan SC adalah bercanggah dengan kenyataan Tan Sri Azam sebelum ini bahawa akaun dagangan itu digunakan oleh adiknya.

Haniff Khatri Abdulla selaku Peguam berkata :

“…. Azam is the holder of the account and control the account including carry out transaction and giving instruction of purchase sale……. By his brother Nasir Baki….”

Tegas peguam itu lagi, kenyataan Tan Sri Azam adalah tidak betul dan tidak tepat daripada siasatan yang dilaksanakan SC.

Oleh itu, Haniff mencadangkan agar satu Jawatankuasa Khas siasatan ditubuhkan oleh Peguam Negara Tan Sri Idris Harun yang wajar diberi tempoh enam minggu.

Dalam masa sama, Tan Sri Azam diminta bercuti rehat sepanjang proses siasatan Jawatankuasa Khas itu dilakukan.

Ujar Haniff Khatri lagi berkata bahawa :

“…. This is not a political issue, this is the issue of rule of law…. Especially those who carry out the enforcement of law…”


Kesilapan Papan Tanda Masih Belum Diganti Baru

0

(Kesialapan tulisan jawi pada papan tanda jalan di Jalan Dana Permai dan Jalan Damai / sumber : TV Pertiwi)

JUMAAT, 21 JANUARI
 – Kesilapan tulisan jawi pada papan tanda jalan di Jalan Dana Permai dan Jalan Damai di kawasan Residensi Permai dan Residensi Aman di Bandar Teknologi Kajang mengundang kemarahan ramai.

Perkara itu diketahui atas sikap sensitif dan peduli oleh komuniti setempat dengan kesilapan pada tulisan jawi.

Artikel berkaitan

Nama Tengku Zafrul ‘tercicir’ daripada senarai calon BN

Guru Perlu Diberi Tatacara, Mekanisme Sesuai Berpolitik

Najib Berjaya Tangguhkan Sabitan, Hukuman

“DAP boleh jadi punca kerajaan Anwar runtuh” – Puad Zarkashi

Jawatan Presiden, Timbalan Presiden UMNO masih boleh dipertandingkan

Kesilapan yang berlaku di papan tanda berkenaan menyebabkan netizen berang dan menganggap pihak berkuasa tempatan seolah-olah membuat kerja sambil lewa.

Netizen turut mempersoalkan mengapa pihak Majlis Perbandaran Kajang (MPKJ) tidak menyemak papan tanda tersebut terlebih dahulu sebelum ia dipasang.

Berikutan itu Majlis Perbandaran Kajang tampil memaklumkan, pihaknya sudah menanggalkan papan tanda berkenaan semalam bagaimanapun tidak menjelaskan punca kesilapan itu boleh berlaku.

Hari ini Kru TV Pertiwi meninjau di lokasi berkenaan iaitu di Residensi Damai, Residensi Aman dan Residensi Permai sekitar jam empat petang tadi mendapati papan tanda yang ditanggalkan masih belum diganti dengan yang baru.

Malah terdapat tiga tiang di kawasan berbeza masih tiada papan tanda yang dipasang.


Pengimbas Suhu Dikeluarkan Daripada SOP Wajib – Khairy

0

JUMAAT, 21 JANUARI
 – Kementerian Kesihatan Malaysia (KKM) bersetuju untuk tidak mewajibkan lagi penggunaan pengimbas suhu di premis.

Menterinya Kesihatan, Khairy Jamaluddin berkata, hanya imbasan kod MySejahtera diperlukan untuk memasuki mana-mana premis.

Khairy Jamaluddin, Menteri Kesihatan berkata :

Artikel berkaitan

100 Hari Tempoh Menilai Kredibiliti Menteri

Putra Mahu Bangun Minda Melayu Bumiputera

Pendaki hilang ketika menyeberang Sungai Tanum ditemukan lemas

Isu Mogok: Dr Zaliha sedia bersemuka petugas kesihatan

Hukuman salah laku ADUN Sungkai dikekalkan

 “Selepas dipinda SOP nanti, tidak akan diwajibkan premis-premis untuk ada pengimbas suhu lagi. Memadai untuk check-in MySejahtera,”

Khairy berkata, bagi memansuhkan prosedur operasi standard SOP itu, perkara ini akan dipinda terlebih dahulu dalam sesi Mesyuarat Kuartet Covid-19 sebelum dibawa ke Mesyuarat Majlis Keselamatan Negara MKN.

Mengulas lanjut, Khairy berkata, langkah untuk tidak mewajibkan pengimbas suhu, berikutan KKM mendapati ia bukan langkah yang boleh mengekang penularan Covid-19.

Sehubungan itu, beliau menasihatkan mereka yang tidak sihat dan bergejala supaya kekal berada di rumah bagi membendung penularan penyakit.


PRN Johor Dijangka Diumum Esok

0

JUMAAT, 21 JANUARI
 – Menteri Besar, Datuk Hasni Mohamad, akan mengadakan sidang media khas esok, dengan khabar angin mengaitkan ia akan membawa kepada pembubaran Dewan Undangan Negeri (DUN) Johor untuk memberi laluan kepada Pilihan Raya Negeri (PRN).

Sumber UMNO Johor mengesahkan perancangan sidang media itu selepas Badan Perhubungan UMNO Johor mengadakan mesyuarat khas esok.

Sumber itu juga berkata esok, UMNO Johor dijadualkan mengadakan mesyuarat khas bagi membincangkan secara lanjut mengenai PRN negeri, terutama pembentangan nama-nama calon.

Artikel berkaitan

Anwar nafi buat dakwaan tanpa asas ke atas PN

Bainun bersalah dua pertuduhan abai, aniaya Bella

Teguran Perdana Menteri Terhadap Kenaikan Harga Barangan

Penduduk Minta Sistem Muka Sauk Ditambah Baik

Kes positif Covid-19 menurun kepada 5,809

Kesemua 26 ketua bahagian UMNO Johor akan hadir mesyuarat esok dan selepas itu satu sidang media khas dijangka diadakan.

Setakat ini masih tiada tarikh sebenar pembubaran DUN Johor seperti yang didakwa sebuah portal semalam, namun ia memang ke arah itu dalam masa terdekat.

Sebuah portal semalam mendakwa surat permohonan pembubaran DUN oleh Menteri Besar telah dihantar kepada pejabat Speaker DUN Johor, Suhaizan Kaiat.

Laporan itu yang memetik sumber UMNO turut mendakwa, DUN Johor akan dibubar pada Ahad ini, selepas permohonan untuk pembubaran DUN telah mendapat perkenan Istana Johor.


Speaker DUN Tidak Terima Surat Bubar DUN

0

( / sumber : TV Pertiwi)

JUMAAT, 21 JANUARI
 – Pejabat Speaker Dewan Undangan Negeri (DUN) Johor tidak menerima sebarang surat permohonan pembubaran DUN, bagi membolehkan Pilihan Raya Negeri (PRN) diadakan dalam masa terdekat.

Perkara itu disahkan oleh Speaker DUN Johor Suhaizan Kaiat hari ini, selepas tular di media sosial susulan sebuah portal mendakwa beliau sudah mendapat surat tersebut, sekali gus menyatakan PRN bakal berlangsung tidak lama lagi.

Suhaizan Kaiat, Speaker DUN Johor berkata :

Artikel berkaitan

Bukan Hanya Pembeli, Peniaga Juga Turut Terkesan

PRK Parlimen Pulai, DUN Simpang Jeram pada 9 September

Corak kepimpinan jatuhkan pempimpin, dibimbangi sebabkan pembangunan negara tersasar – ISMA

13 Ditahan Pandu Secara Mabuk Sekitar Ibu Negara

Malaysia Di Tangga Ke- 57 Dunia

“Tidak, makluman portal itu tidak benar,”

Sihaizat menjelaskan laporan sebuah portal tersebut adalah tidak benar.

Terdahulu, sebuah portal mendakwa Menteri Besar Johor Datuk Hasni Mohammad, telah menghantar surat permohonan pembubaran DUN kepada Pejabat Speaker DUN Johor semalam.

Khabar angin mengenai PRN akan datang bertiup kencang, berikutan kematian ADUN Kempas Datuk Osman Sapian bulan lepas menjadikan kerajaan pimpinan UMNO hanya memiliki majoriti satu kerusi dalam DUN Johor.

Pada masa ini, DUN Johor diterajui Barisan Nasional dengan 28 kerusi yang merangkumi UMNO (14 kerusi), MIC (dua), Bersatu (11) dan PAS (satu), manakala Pakatan Harapan memiliki 27 kerusi iaitu DAP (14), PKR (7) dan Amanah (6).


Tiga Kluster Pendidikan Baharu Dikesan Di Kedah

0

(DR Othman Warijo selaku Pengarah JKK Kedah / sumber : TV Pertiwi)

JUMAAT, 21 JANUARI
 – Jabatan Kesihatan Kedah (JKK) mengesan enam kluster berkaitan pendidikan di mana tiga kluster baharu dilaporkan sehingga hari ini, membabitkan 253 individu positif COVID-19.

Pengarah (JKK) Kedah, Dr Othman Warijo berkata, tiga kluster baharu itu adalah Kluster Dah Padang Halban, Kluster Dah Sungai Kob dan Kluster Dah Sungai Limau.

DR Othman Warijo selaku Pengarah JKK Kedah berkata :

Artikel berkaitan

Maklumat Dakwa Fenomena Aphelion Mula PALSU

Ismail Sabri dakwa Lembaga Disiplin UMNO tak pernah nasihat pecat, gantung pemimpin

Wanita Berjasa Fokus Institusi Keluarga Dan Pendidikan

Persatuan Peguam Syarie terkilan KDN tarik balik rayuan kalimah Allah

Beberapa wilayah Arab Saudi berdepan ribut petir

“Seramai sembilan lagi pelajar asrama Maktab Mahmud Pendang dikesan positif COVID-19 membabitkan Kluster Dah Penyarom menjadikan keseluruhan kes di maktab itu adalah sebanyak 108”

Dalam kenyataannya beliau berkata, kluster Dah Halban membabitkan 25 kes di Sekolah Menengah Kebangsaan (SMK) Changlun, Kubang Pasu dan Kluster Dah Sungai Kob pula membabitkan 37 kes di SMK Sungai Kob, Kulim.

Manakala, Kluster Dah Sungai Limau membabitkan seramai 27 warga Sekolah Menengah Agama Saadah Al-Diniyah Al-Islamiah, Yan yang positif COVID-19.

Selain itu, beliau juga menyatakan kluster Dah Jalan Pantai di SMK Kota Kuala Muda, Sungai Petani pula, tiada pertambahan dengan kes positif kekal 33 pelajar.

Dr Othman memaklumkan, majoriti yang positif adalah pelajar di mana kesemua sekolah ini sudah diarah tutup selama seminggu.

Justeru itu, beliau menasihati orang ramai termasuk warga institusi pendidikan supaya terus patuh prosedur operasi standard (SOP) yang ditetapkan Kementerian Kesihatan.


Tiket Vtl Malaysia-Singapura Dijual Semula Hari Ini

0

JUMAAT, 21 JANUARI
 – Penjualan tiket bas dan penerbangan bagi kedua-dua inisiatif ‘Laluan Perjalanan Lengkap Vaksin (VTL) Malaysia-Singapura dibuka semula berkuat kuasa hari ini.

Menteri Kesihatan, Khairy Jamaluddin berkata, buat masa ini kuota tiket yang dijual bermula hari ini akan dikurangkan daripada kuota sedia ada iaitu 50 peratus daripada kapasiti bas dan penerbangan.

Dalam satu kenyataan hari ini beliau berkata, bagi penumpang yang telah membeli tiket untuk tarikh perjalanan selepas 20 Januari 2022 sebelum pengumuman penggantungan tiket dibuat, mereka dibenarkan untuk meneruskan perjalanan menggunakan inisiatif ini mengikut kuota yang telah ditetapkan.

Artikel berkaitan

Kenaikan harga ayam, KPDN periksa bekalan dengan MAFS

Penjara, sebatan hukuman gantian paling sesuai bagi 11 kesalahan mati mandatori

Johor Berhak Putuskan Had Umur Minimum ADUN

Kerajaan tubuh Majlis Madani, satukan NGO Islam

Jumlah Mangsa Banjir Catat Penurunan

Jelasnya, garis masa berhubung peningkatan kuota jualan tiket ini akan bergantung kepada penilaian risiko yang akan dilakukan dari semasa ke semasa secara berterusan oleh KKM berdasarkan situasi COVID-19 semasa di kedua-dua negara.

Justeru, selaras pengumuman KKM sebelum ini berhubung pengukuhan langkah-langkah pencegahan dan kawalan sedia ada bagi pengembara dari luar negara termasuk melalui inisiatif VTL, adalah diingatkan untuk melaksanakan ujian RTK-Ag atau ujian pantas antigen (kendiri) pada hari ke-2, ke-4 dan ke-6 selepas ketibaan.

Tambahnya, ujian RTK-Ag atau ujian pantas antigen (professional) perlu dibuat pada hari ke-3 dan hari ke-5 selepas ketibaan.


Guru Perlu Diberi Tatacara, Mekanisme Sesuai Berpolitik

0

( Muhammad Afnan Tumiran,  Setiausaha Agung Ikatan Guru-Guru Muslim Malaysia (i-GURU)/ sumber : TV Pertiwi)

ISNIN, 24 JANUARI
 – Penglibatan guru dalam politik dianggap satu perkembangan yang baik namun risau sekiranya akan menjejaskan tugas rasmi mereka dan wujud situasi kurang baik.

Sehubungan itu, Ikatan Guru-Guru Muslim Malaysia (i-GURU) menyarankan satu tatacara dan mekanisme yang jelas diberikan kepada guru supaya mereka dapat terlibat dalam politik secara sihat.

Muhammad Afnan Tumiran,  Setiausaha Agung Ikatan Guru-Guru Muslim Malaysia (i-GURU) berkata :

Artikel berkaitan

Amalan ‘Little Napoleon’ tak serius, tidak jejas penyampaian perkhidmatan – Cuepacs

Tak cukup lagi ke orang Melayu berkorban?

Rokok elektronik rosakkan generasi walaupun kerajaan peroleh untung

PN tolak permohonan, PEJUANG zahir rasa dukacita

Projek PSI: Hanya akan bermula selepas EMP lulus

“Andaikata perkara ini perkara ini benar-benar terjadi mungkin ada situasi kurang baik. Sebagai contoh mungkin sebenarnya ada kalangan guru sendiri bukan sedikit bilangannya mungkin pelbagai fahaman politik dan sebagainya dibimbangi sukar untuk mendisiplinkan diri bahawa politik ini tidak masuk ke dalam sekolah mungkin dibincangkan dalam sekolah di meja makan sebagainya di bilik guru. Mungkin situasi ini kurang baik di sekolah mewujudkan satu situasi yang mungkin melibatkan perasaan kurang enak kurang sedap bersama rakan-rakanlah.

Bagi mengelakkan perselisihan politik berlaku di kalangan para guru dan situasi yang kurang enak, Afnan menegesyorkan kerajaan mengeluarkan satu tatacara yang jelas kepada guru sebagai panduan mereka berpolitik demi kebaikan institusi pendidikan.

“Saranan iguru adalah supaya pihak kerajaan ini perlu ada sebenarnya satu tatacara yang jelas dia bukan satu statement kenyataan yang umum dia kena ada satu tatacara yang jelas bagaimana terutama pegawai dalam kerajaan ini boleh berpolitik terutama guru perlu ada tatacara yang jelas.

“Bilakah waktu atau masa yang sesuai guru berpolitik adalah selepas dari waktu sekolah samada hujung minggu atau waktu tertentu pilihan raya ditekankan sekali lagi bukan di dalam waktu persekolahan itu sendiri.

Semalam, Perdana Menteri, Datuk Seri Ismail Sabri Yaakob mengingatkan guru dan petugas Jabatan Kemajuan Masyarakat (KEMAS) agar tidak mengabaikan tugas hakiki mereka, walaupun diberi kebenaran untuk berpolitik.

Perkara itu dinyatakan selepas kerajaan membenarkan guru bergiat aktif dalam politik sebagaimana rakyat lain.


Hari Ini Penentuan Zahid Bebas Atau Perlu Bela Diri

0

( bekas Timbalan Perdana Menteri , Datuk Seri Dr Ahmad Zahid Hamidi/ sumber : TV Pertiwi)

ISNIN, 24 JANUARI
 – Hampir tiga tahun dan selepas memanggil 99 orang saksi, esok akan menjadi tarikh keputusan sama ada bekas Timbalan Perdana Menteri , Datuk Seri Dr Ahmad Zahid Hamidi – bebas atau perlu membela diri.

Ia berhubung 47 pertuduhan pecah amanah rasuah dan penggubahan wang haram melibatkan dana Yayasan Akal Budi.

Hakim Mahkamah Tinggi Datuk Collin Lawrence Sequerah dijadualkan untuk menyampaikan keputusan pada penghujung kes pendakwaan pada jam 9.30 pagi, 24 Januari.

Artikel berkaitan

Tiada Lagi PKP Di Seluruh Negara, Termasuk Pada Aidilfitri Ini

3 laluan kontra atasi kesesakan jalan di ibu negara

Pemberian ubat PrEP galakkan aktiviti LGBT

Bukan Sahaja Mahkamah, Tetapi Menteri, Ahli Politik & Penguatkuasa – ISMA

Mahathir tolak nasihat Jomo bersara daripada dunia politik

Presiden UMNO itu, dibicarakan bermula pada 18 November 2019 dan pendakwaan menutup kes pada 19 Mac tahun lalu terhadap dakwaan berkenaan.

Pertuduhan pecah amanah (CBT) didakwa menggunakan dana berkenaan untuk membuat enam pembayaran kad kredit milik persendirian, polisi insurans kenderaan dan lesen motor persendirian, kiriman wang kepada sebuah firma guaman dan sumbangan kepada persatuan bola sepak Polis Diraja Malaysia (PDRM).

Bagi pertuduhan CBT, Presiden UMNO itu didakwa menggunakan dana berkenaan untuk membuat enam pembayaran kad kredit milik persendirian, polisi insurans kenderaan dan lesen motor persendirian, kiriman wang kepada sebuah firma guaman dan sumbangan kepada persatuan bola sepak Polis Diraja Malaysia (PDRM).

Beliau dituduh melakukan perbuatan itu di Affin Bank Berhad, cawangan Jalan Bunus, Off Jalan Masjid India di sini, antara 13 Januari 2014 dan 23 Disember 2016. Pertuduhan mengikut Seksyen 409 Kanun Keseksaan membawa hukuman penjara antara dua dan 20 tahun serta dengan sebatan dan juga dikenakan denda, jika sabit kesalahan.

Bagi lapan tuduhan rasuah, Ahmad Zahid didakwa menerima suapan daripada tiga syarikat iaitu Mastoro Kenny IT Consultant & Services, Data Sonic Group Berhad dan Profound Radiance Sdn Bhd sebagai dorongan untuk dirinya sebagai Menteri Dalam Negeri ketika itu bagi membantu syarikat-syarikat berkenaan mendapatkan projek MyEG, membekalkan cip pasport, dan dilantik sebagai pengendali pusat sehenti visa migran, masing-masing di Pakistan dan Nepal.

Beliau dituduh melakukan perbuatan itu di cawangan Maybank Dataran Maybank di Jalan Maarof, Bangsar, antara 15 Julai 2016, dan 15 Mac 2018, mengikut Seksyen 16(a)(B) Akta Suruhanjaya Pencegahan Rasuah Malaysia (SPRM) 2009.

Ahli Parlimen Bagan Datuk itu juga berdepan dengan 27 pertuduhan pengubahan wang haram dengan melibatkan diri dalam transaksi secara langsung membabitkan pendapatan daripada aktiviti haram antara 29 Mac 2016 dan 11 April 2018.

Kesemua perbuatan itu didakwa dilakukan di bank yang sama di Jalan Maarof, Bangsar dan Marhaba Enterprise Sdn Bhd, Fahrenheit88, 179 Jalan Bukit Bintang, di sini, antara 29 Mac 2016 dan April 2018.

Ahmad Zahid 68 tahun juga berdepan dengan 40 pertuduhan di Mahkamah Sesyen Shah Alam menerima rasuah daripada sebuah syarikat berhubung sistem visa luar negara, yang menjadikan beliau berdepan dengan sejumlah 87 pertuduhan semuanya.


Kanak-Kanak 5 Hingga 12 Tahun Wajar Divaksin – Pakar

0

( Prof. Madya Dr. Malina Osman, Pakar Kesihatan Awam/ sumber : TV Pertiwi)

ISNIN, 24 JANUARI
 – Ibu bapa dinasihatkan agar mengambil peluang program vaksinasi yang bakal dijalankan Kementerian Kesihatan Malaysia (KKM) terhadap kanak-kanak berusia lima hingga 12 tahun.

Menurut Pakar Kesihatan Awam, Profesor Madya Doktor Malina Osman, langkah ini adalah penting memandangkan data yang dikeluarkan oleh KKM menunjukkan sekitar 500 ribu kanak-kanak dijangkiti COVID-19 setakat ini.

Prof. Madya Dr. Malina Osman, Pakar Kesihatan Awam berkata :

Artikel berkaitan

Permohonan Lynas berhimpuan esok dibenarkan polis

Murid, guru boleh terus pakai baju sukan – Fadhlina

Hukuman salah laku ADUN Sungkai dikekalkan

Dakwaan Azam Baki, Cubaan Heret Institusi Diraja – PEMBELA

Harga Sayur Naik Himpit Kehidupan Rakyat

“…. Vaksin kanak-kanak yang dimulakan pada bulan hadapan, yang berusia lima hingga 12 tahun…. Ketinggalan dalam aktiviti sukan dan sosial serta sebagainya…”

Beliau menambah, kanak-kanak yang berusia antara lima hingga dua belas tahun antara yang terdedah dengan risiko jangkitan terutama di kawasan tadika dan sekolah.

Oleh itu dengan pemberian vaksin ini, dijangkakan tularan wabak dapat dibendung.

Dalam pada itu, formulasi vaksin COVID-19 Comirnaty yang akan digunakan merupakan vaksin yang khas untuk kanak-kanak.

Ujar Prof. Madya Dr. Malina Osman lagi, bahawa :

“…. Data-data yang dikumpulkan menunjukkan vaksin yang digunakan pada kumpulan umur adalah selamat dan berkesan… Perubahan varian baharu….”

Pemberian vaksin COVID-19 untuk kanak-kanak berusia 5 hingga 11 tahun akan bermula pada Februari ini, sebaik sahaja vaksin Pfizer khas untuk kanak-kanak, tiba di Malaysia mulai 31 Januari.

Setiap kanak kanak yang mendapatkan suntikan pertama, memerlukan suntikan kedua dos vaksin itu selepas lapan minggu.